
Ο Νόαμ Τσόμσκυ μιλάει 
για τα Κιμπούτς 

Επιτροπές γειτονιάς 
στα Γλυκά Νερά 

Τι είναι η περιεκτική 

Δημοκρατία 

Βιοκαλλιέργεια . 

της αγοράς ή συνεργατική 

βιοκαλλιέργεια; 


ΚΟΜΗΣ ΚΑΠΟΔΙΣΤΡΙΑΣ 
Το αδελφάκι του μεγάλου αδελφού 

ύο καινοτομίες προβλήθηκαν τον τελευταίο καιρό από την κυβέρνηση 
και τα ελεγχόμενα ΜΜΕ ως οι άκρως απαραίτητες και δραστικές λύσεις- 
αρμοδιότητες οι οποίες δίνουν νέους ρόλους στη νέα μορφή συγκεντρω- 
ί τικής τοπικής αυτοδιοίκησης: τον εξουσιαστικού ελέγχου και της 

καταστολής. Η πρώτη αρμοδιότητα έγκειται στη θεσμοθέτηση των 
. «δημοτικών και κοινοτικών συμβουλίων πρόληψης εγκληματικότητας» 
με την ευθύνη του υπουργού Δημόσιας Τάξης, και η δεύτερη συνίσταται στην 
εξαγγελία για την πρόσληψη από το κράτος 1Θ.0Θ0 αστυνομικών «υπαλλήλων» με 
στόχο την υποχρεωτική υπαγωγή τους με χρέη δημοτικής αστυνομίας υπό την τοπική 
αυτοδιοίκηση. Η τελευταία αναδομείται ως όργανο έννομης βίας έχοντας τον υπουργό 
Δ.Τ. συνπροϊστάμενο με σημαντικές δικαιοδοσίες στο χώρο της. 

Η στερεότυπη εικονογράφηση του καφενειακού τραπεζιού στο χωριό με τον 
πρόεδρο, το χωροφύλακα, τον παπά και το δάσκαλο ως η λαϊκή αποτύπωση των 
ξεχωριστών συμβόλων εξουσίας φαίνεται να λαμβάνει μια ενιαία μορφή και 
περιεχόμενο (εξαιρώντας με λίγη καλή θέληση τον τελευταίο που άρχισε δειλά 
δειλά να πετάει και καμιά πέτρα σε διαδηλώσεις) κάνοντας τη ζωή μας πιο ελεγχόμενη 
στην ήδη κοινωνική αποξένωση και πολιτική αλλοτρίωση. Η σύντηξη των 
αρμοδιοτήτων -για να έρθουμε στην εποχή μας- της διοίκησης, του επιχειρηματικού 
μάνατζμεντ και της καταστολής δίνουν την εικόνα της ενσωμάτωσης και του 
τελευταίου χωριού στη δίνη του ευρωπαϊκού ολοκληρωτισμού της δΕΝΟΕΝ αλλά και 
της αφασίας με τη συνοδεία της «ανασφάλειας» στην οποία τείνει να περιέρχεται με 
γοργούς ρυθμούς η κοινωνία μας. Ο αντίλαλος από τους βρυχηθμούς της φασιστικής 
Τν για την «αίσια έκβαση της επιχείρησης διάσωσης των ομήρων», των ουρλιαχτών 
των μικροαστικοποιημένων στρωμάτων για την. «ανάγκη περισσότερης αστυνόμευ¬ 
σης», οι γαργάρες για «ησυχία, τάξη και ασφάλεια» από αγρότες που κλείνουν τις 
εθνικές οδούς, από μαθητές που εμποδίζουν την κυκλοφορία, από ναυτεργάτες που 
απειλούν τον υπουργό, ζητιάνους και πρεζόνια που «χαλάνε την εικόνα», από 
νεολαίους που διαδηλώνουν, από «οπισθοδρομικούς χωριάτες» που αρνούνται τα 
εκσυγχρονιστικά σχέδια της υπουργού δίνουν την ιδέα της αναγκαιότητας για τον 
«κοινωνικό αυτοματισμό» της καταστολής σε περιφερειακό επίπεδο που ως τέτοιο 
ταυτίζεται με την τοπική αυτοδιοίκηση. Η βαρβαρότητα αυτών των δύο μέτρων τα 
οποία και συνοδεύουν οι εισηγητές καταχρηστικά με τη λέξη «φιλοσοφία» ταυτίζει 
την τάξη με την αυστηρότερη εφαρμογή των αποφάσεων. 

Η κρατική καταστολή, αν δε θέλουμε να είμαστε «ψυχροί» παρατηρητές ή 
«αντικειμενικοί» αναλυτές ενός φαινομένου το οποίο υφιστάμεθα αποτελεί τουλά¬ 
χιστον την υλική δυνατότητα του κράτους να επιβάλλεται δια του τρόμου στο 
περιθώριο που έχουν ορίσει δια μέσου της κοινωνικής-ταξικής πάλης οι κοινωνίες. Οι 

Οργανισμοί Τοπικής Αυτοδιοίκησης, 
εξαρτήματα του κράτους οριζόμενα 
από τις διατάξεις που διαρκώς ελίσ¬ 
σονται στο παραπάνω πλαίσιο σύ¬ 
γκρουσης είναι ίσως οι μόνοι οργα¬ 
νισμοί οι οποίοι δεδομένης της συ¬ 
γκυρίας θα μπορούσαν να στηρίξουν 
και να διευρύνουν αυτό το φαινόμενο. 
Η ιστορία της τοπικής αυτοδιοίκησης 
στον ελλαδικό χώρο θα μπορούσε 
ίσως να υποβοηθήσει τόσο σε συμπε¬ 
ράσματα για την αποτίμηση του σή¬ 
μερα όσο και στις πρακτικές συνειδη¬ 
τής κοινωνικής αντίστασης. Ο νόμος 
για παράδειγμα του 1836 από την 
κυβέρνηση του Όθωνα για την ευθύ¬ 
νη των αρχών των κοινοτήτων σε 
φαινόμενα παραβατικής συμπεριφο¬ 
ράς (ληστεία, στάσεις, «αταξία, ανο¬ 
μία» κλπ.)^ζν ανάγεται όπως νομίζουν 
κάποιοι ιστορικοί σε προαστικές πα¬ 
ραγωγικές σχέσεις αλλά στην ανικα¬ 
νότητα του συγκεντρωτικού κρατικού 
μηχανισμού να εφαρμόσει στο έπακρο 
τις επιλογές του: «Επίσης στοχεύουν 
(τα μέτρα) στη μείωση/ εξάλειψη του 
αισθήματος ανασφάλειας και δυσπι¬ 
στίας των πολιτών ως προς την 
ικανότητα της Πολιτείας να προστα¬ 
τεύσει αποτελεσματικά τα έννομα και 
κοινωνικά αγαθά τους» Η εν λόγω 
περίπτωση βέβαια δεν επικυρώνει την 
τότε πραγματικότητα όμως προσεγγί¬ 
ζει το βάθος της εξουσιαστικής δυνα¬ 
μικής και της τακτικής της. Πρόκειται 
για μια δυναμική η οποία επανακαθο¬ 
ρίζεται σε μια εποχή που ένα ισχυρό 
κοινωνικό ρεύμα έχει προετοιμαστεί 

για κάτι παρόμοιο: τη διεύρυνση αλλά 
και την ισχυροποίηση της καταστο¬ 
λής δανειζόμενη από τις ευρωαμερι- 
κάνικες εφαρμογές την «πρόληψη» 
και ιδιαίτερα κατά του μικρού εγκλή¬ 
ματος. Αυτή λοιπόν η συνταγή συ- 
νίσταται στην εφαρμογή της παρακο¬ 
λούθησης αλλά και της αυστηρής ως 
χαλαρής αντιμετώπισης των πιτσιρι- 
κάδων που λουφάρουν από τα δυΡΕΚ. 
ΜΑΚΚΕΤ, που σπάνε τα τζάμια του 
σχολείου και γράφουν συνθήματα. 


στον έλεγχο των μεταναστών, στην 
ποσότητα του αλκοόλ που καταναλώ¬ 
νουν οι θαμώνες, στο πόσα μηχανάκια 
κυκλοφορούν χωρίς άδεια, ή πόσοι 
άνεργοι υπάρχουν στο χωριό, ή ακόμη 
πόσοι ξεφεύγουν με τις δραστηριότη- 
τές τους από τα τιμολόγια και την 
εφορία. Κανείς ούτε οι εμπνευστές 
των μέτρων δεν μπορούν να γνωρίζει 
επακριβώς το μέγεθος και την προ¬ 
οπτική αυτού του ελέγχου και της 
καταστολής διότι περνά μέσω της 
τοπικής αυτοδιοίκησης σε ανθρώ¬ 
πους καθημερινούς (ιδίως για την 
επαρχία) και πιο προσιτούς σ’ αυτήν 
την επαίσχυντη πραγματικότητα. Έ¬ 
τσι οι προσδοκίες των θαμώνων των 
ΤΑΕΚ δΗΟ\ν (ψυχολόγοι, κοινωνιο¬ 
λόγοι, αστυνομικοί, κοινωνικοί λει¬ 
τουργοί, «φορείς»), φαίνεται να γίνο¬ 
νται πιο πραγματικές αλλά και πιο 
εφιαλτικές και ιδιαίτερα για όσους και 
όσες βλέπουν την κοινότητα σαν 
κύταρο εί,ευθερίας, δημιουργίας και 
ειλικρινούς συμβίωσης. 

10.000 ΡΑΒΔΟ ΥΧΟΙ-ΕΣ 
ΣΤΙΣ ΓΕΙΤΟΝΙΕΣ ΜΑΣ 

Ένα ένοπλο αστυνομικό σώμα, πανο¬ 
μοιότυπο σε δομή και δικαιοδοσίες με 
την ΕΑ.ΑΣ οργανώνεται. Σε ημερίδα 
που διοργάνωσε η ΚΕΔΚΕ με τη 
συμμετοχή των δυο υπουργείων στις 
αρχές Ιουλίου και με κεντρικό ειση¬ 
γητή τον δήμαρχο της Ρόδου έγιναν 
σαφείς οι στόχοι του νέου σώματος: 

• Η δυνατότητα της έπ’ αυτοφώρω 
σύλληψης για τα αδικήματα της 
αρμοδιότητάς του που διώκονται 
ποινικά.. 

• Η δυνατότητα της διενέργειας α¬ 
νακρίσεων, του καταρτισμού δικο¬ 
γραφιών και της παραπομπής του 
κατηγορουμένου στον εισαγγελέα. 

Οι αρμοδιότητες του νέου σώμα¬ 
τος άπτονται: της εφαρμογής των 
αποφάσεων των Δημοτικών και κοι¬ 
νοτικών συμβουλίων, της καθαριότη¬ 
τας, της κυκλοφορίας, της οικοδόμη¬ 
σης, της ύδρευσης, της αποχέτευσης, 
των χώρων εγκατάστασης πλανόδιων 
ή νομάδων, των εμποροπανηγύρεων, 
της λειτουργίας των καταστημάτων. 


Εντόπια 

ΤΕΤΡΑΜΗΝΙΑΙΑ ΠΕΡΙΟΔΙΚΗ ΕΚΔΟΣΗ 

Το περιοδικό Ευτοπία 
εκδίδεται σταθερά κάθε τέσσερις μήνες. 

Όσοι από τους αναγνώστες επιθυμούν να γίνουν συνδρομητές, 
μπορούν να μας στείλουν ταχυδρομικά, 
για ένα χρόνο συνδρομής (τρία τεύχη) 1000 δραχμές 
στην παρακάτω διεύθυνση; 

Περιοδικό Ευτοπία 

Τ.Θ. 72086, Τ.Κ. 16310, Ηλιούπολη Αττικής 

Ηλεκτρονική διεύθυνση: ^ 


ΤΟΠΙΚΩΣ ΑΥΤΟΔΙΟΙΚΕΙΣΘΑΙ 


της χορήγησης αδειών σε μικροπω- 
λητές, της λειτουργίας θεάτρων και 
κινηματογράφων, της ρύπανσης, της 
ευκοσμίας και ευταξίας των πόλεων 
κτλ, κτλ. Ο υφ. Εσωτερικών Γ. Φλω- 
ρίδης τόνισε την ανάγκη της δημιουρ¬ 
γίας «μιας υπηρεσίας που έχει εσωτε¬ 
ρική δομή και οργάνωση και που 
μπορεί με την κατάλληλη στελέχωση 
ενός ειδικευμένου προσωπικού να 
ασκήσει τα καθήκοντά της. Τα δημο¬ 
τικά αστυνομικά τμήματα έχουν μέσα 
και προανακριτικές δυνατότητες και 
μπορούν να ασκήσουν καθήκοντα 
αστυνομικά» 

Η ΝΕΑ (ΔΗΜΟΣΙΑ) ΤΑΞΗ 
ΤΗΣ ΤΟΠΙΚΗΣ 
ΑΥΤΟΔΙΟΙΚΗΣΗΣ 

Η οδηγία του υπουργείου Δ.Τ. προς 
τους «κ.κ. Δημάρχους Αττικής με 
ημερομηνία 7-5-99 (και σύμφωνα με 
το άρθρο 16 του Ν. 2713/99. ΦΕΚ 
ΑΕ90/30-4-99) δεν απέχει και πολύ 
από την προαναφερόμενη πραγματι¬ 
κότητα του τηλεοπτικού αυθαίρετου 
οικοδομήματος. Τα Δ/Κ ΣΠΕ απαρτι¬ 
ζόμενα από «δικαστικούς λειτουρ¬ 
γούς, εγκληματολόγους, ψυχολόγους, 
κοινωνιολόγους, αστυνομικούς, κοι¬ 
νωνικούς λειτουργούς και ιατρούς 
καθώς και εκπροσώπους των κοινωνι¬ 
κών φορέων και παραγωγικών τάξε¬ 
ων» «στα πλαίσια της εφαρμογής 
πολιτικής πρόληψης της εγκληματι¬ 
κότητας σε συνεργασία με την αυτο¬ 
διοίκηση α και β βαθμού», «αποτε¬ 
λούν αποκεντρωμένα, κοινοτικά όρ¬ 
γανα αντιεγκληματικής πολιτικής» 
«σε τοπικό επίπεδο». Ένα θεσμοθετη¬ 
μένο σήριαλ ψευδούς απεικόνισης 
των κοινωνικών μας σχέσεων επανα¬ 
λαμβάνει την παρουσία του με «συμ¬ 
μετοχικά όργανα διαχείρισης του 
προβλήματος της εγκληματικότητας 
σε τοπικό επίπεδο». Έτσι, «οι κρατι¬ 
κοί θεσμοί, οι κοινωνικοί και επιστη¬ 
μονικοί φορείς, η τοπική αυτοδιοίκη¬ 
ση, ο κάθε πολίτης/δημότης συνεργά¬ 
ζονται ώστε οι τοπικές κοινωνίεςζείοΐτ) 
να ορθώνουν τα δικά τους τείχη στην 
πρόληψη/αρχική αντιμετώπιση της 
μικρής τουλάχιστο εγκληματικότη¬ 


τας, εξειδικεύοντας και προσαρμόζο¬ 
ντας τα αναγκαία μέτρα». 

Από τις προθέσεις των συντα¬ 
κτών του ίδιου εγγράφου προκύπτει 
και η παντοιοτρόπως δυναμική της 
εξουσίας διαρκώς να αναπαράγει τον 
εαυτό της ακόμα και στην πιο απο¬ 
μακρυσμένη περιοχή της γεωγραφι¬ 
κής της επικράτειας αναδιανέμοντας 
με μέτρο σύμβολα εξουσίας εφόσον 
αυτά δεν την υπερβαίνουν ως κατοχυ¬ 
ρωμένη οντότητα. Τα Δ/Κ ΣΠΕ συ¬ 
γκεντρώνουν το έτοιμο υλικό από τις 
κουστωδίες «αγανακτισμένων πολι¬ 
τών», «καλοθελητών» ειδικών, υπαλ¬ 
λήλων του κράτους, εκδοτών τοπικών 
φυλλάδων, διευθυντών σχολείων και 
άλλων οι οποίοι κατά καιρούς και 
αποσπασματικά «κινητοποιούνται» 
πότε για τους μετανάστες πότε για 
την ανήσυχη νέολαία, πότε για τους 
περιθωριακούς της «πόλης μας», πότε 
για τα «ναρκωτικά» κάνοντας τα 
στραβά μάτια στα κυκλώματα προώ¬ 
θησης της πρέζας και εμπορίας γυναι¬ 
κών από τα τοπικά τμήματα τάξης, 
στις καταπατήσεις κρατικής περιου¬ 
σίας από οικονομικούς παράγοντες, 
στην καταστροφή του περιβάλλοντος 
από τοπικούς επιχειρηματίες με τη 
συγκάλυψη δικαστών ή στο φάγωμα 
χρημάτων από τα έργα που προορί¬ 
ζονται για εργολάβους και δημάρ- 
χους-νομάρχες. 

Προτιθέμενη να περιορίσει «ο¬ 
ρισμένες μορφές εγκλήματος» η τοπι¬ 
κή αυτοδιοίκηση ως το μακρύ χέρι 
του κράτους λειτουργεί παραπλανητι¬ 
κά απέναντι στους ψηφοφόρους της οι 
οποίοι κοιτώντας τόσο κοντόφθαλμα 
και δίχως να ψάξουν τις αιτίες των 
φαινομένων βρίσκουν με τον πιο απλό 
τρόπο τους αποδιοπομπιαίους τρά¬ 
γους. Μια πραγματικότητα που κινεί¬ 
ται στα όρια της ανασφάλειας μέσω 
της κατανάλωσης ειδήσεων την οποία 
επέβαλλαν τα ΜΜΕ ύστερα από μια 
σειρά κατάλληλων και εύπεπτων εκ¬ 
πομπών, ύστερα από πρωτοσέλιδα 
εφημερίδων, ύστερα από ιαχές , των 
πρωτοκλασάτων του μικροφώνου τεί¬ 
νει να παίρνει τη μορφή της μέσω του 
νόμου 2713/99. 

Η πλέον σημαντική παράγραφος 
του άρθρου 16 είναι εκείνη η οποία 


παρουσιάζει την δυνατότητα της Δη¬ 
μοτικής αρχής «η οποία βεβαίως 
μπορεί να αναθέτει και την εφαρμο¬ 
γή» αφού βέβαια γνωμοδοτήσουν τα 
Δ/Κ ΣΠΕ. Η «εφαρμογή» αυτή μπορεί 
να είναι μια εκδήλωση-ενημέρωσης 
ας πούμε για τα ναρκωτικά με εκείνους 
τους συνηθισμένους δεκάρικους λό¬ 
γους γεγονός που θα κάνει τόσο τους 
έχοντες την γνώσιν όσο και τους 
πρεζέμπορους από μια άλλη οπτική 
να γελάσουν. Όμως η εφαρμογή μπο¬ 
ρεί να είναι ένα ανηλεές πογκρόμ από 
την καινούρια δημοτική αστυνομία 
των πιτσιρικάδων με το πρόσχημα 
των ναρκωτικών (σ’ αυτήν την περί¬ 
πτωση γελούν μόνο οι έμποροι) , το 

συντονισμένο κυνήγι μεταναστών, η 
βίαιη λήξη μιας κατάληψης μαθητών, 
το κυνήγι των ανθρώπων της καθημε¬ 
ρινής επιβίωσης για άδειες κλπ. Στο 
όνομα λοιπόν «της συνευθύνης που 
επιβάλλει το κοινωνικό συμβόλαιο, 
(πού το θυμήθηκαν αυτό;) η κοινή 
συμβίωση» οι κυρίαρχες ομάδες αλλά 
και αυτές οι οποίες μοιράζονται την 
οικονομική ασφάλεια του «νοικοκύ¬ 
ρη», θωρακίζονται από τη μια τόσο 
κοντοπρόθεσμα για την άμεση αντι¬ 
μετώπιση κινδύνων, όσο και μακρο¬ 
πρόθεσμα για την οριοθέτηση ζωνών 
ασφαλείας ανάμεσα σε αυτούς και 
στον υπόλοιπο πληθυσμό ενός μελλο¬ 
ντικού γκέτο. 

Γιώργος Κυριάκού 



ΚΟΙΝΟΤΗΤΑ; ΚΡΙΣΕΙΣ ΚΑΙ ΠΡΟΟΠΤΙΚΕΣ 


Ο Ν. Τσόμσκυ 


Ο Νοάμ Τσόμσκυ το 1953, 
σε ηλικία 25 ετών, 
έζησε σε ένα πολύ φτω¬ 
χό ισραηλινό κιμπούτζ, 
το οποίο ήδη είχε ηλι¬ 
κία 20 ετών. Υπήρχε 
πολύ λίγη τροφή και η δουλειά ήταν 
σκληρή. Όντας τελείως ανειδίκευτος, 
έκανε εργασίες ανειδίκευτου αγροτι¬ 
κού εργάτη, οπό την καθοδήγηση των 
άλλων μελών του κιμπούτζ. Μετά 
επέστρεψε στο Χάρβαρντ, όπου ήδη 
ήταν στο πρόγραμμα της «δοοϊοίγ οί 
ΡβΗοινε» σκοπεύοντας να ξαναγυρίσει 
στο κιμπούτζ και ίσιος να μείνει για 
μερικά χρόνια. Όμως η θέση του 
ερευνητή που βρήκε στο Μ.Ι.Τ. και η 
ενασχόλησή του με τη γλωσσολογία 
ίσως ήταν η αιτία που δεν ξαναγύρισε 
στο κιμπούτζ. 

(Πηγή: ^απ 1 ^ί Ρα;!:, «ΊΊκ Οιοπίίΐίγ 
ΕβαάβΓ» ΡβαΛβοπ, 1967, σελ. 9,10). 

Οι ερωτήσεις για τον "αναρχικό 
χαρακτήρα” των κιμπούτζ τέθηκαν 
από την «ΕΥΤΟΠΙΑ» προς τον Νοάμ 
Τσόμσκυ στις 20 Αυγούστου 1999. Ο 
Τσόμσκυ απάντησε στις 23 Αυγού¬ 
στου. Η επικοινωνία μαζί του καθώς 
και η μετάφραση πραγματοποιήθηκε 
από τον Νίκο Ράπτη. 

Ερώτηση 1: Πού μπορεί να ανι- 
χνεύσει κανείς τις ρίζες για την ιδέα 
του κιμπούτζ; 

Τσόμσκυ: Η προέλευση ήταν εν 
μέρει η ευρωπαϊκή-ελευθεριακή σο¬ 
σιαλιστική σκέψη. Εν μέρει ήταν και 


ένα ρομαντικό κίνημα «επιστροφής 
στη γη διαποτισμένο από Τολστοϊκό 
αναρχισμό ενώ σε άλλες περιπτώσεις 
ήταν μέρος μιας (πολύ συνειδητής) 
προσπάθειας αναστροφής της "ανε¬ 
στραμμένης πυραμίδας” της ευρωπαϊ- 
κής-εβραϊκής κοινωνίας η οποία δεν 
είχε τάξη εργατών-αγροτών. Οι Μαρ¬ 
ξιστές Σιωνιστές (ιδιαιτέρως ο Βετ 
ΒοΓΟοΙιον) ισχυρίζονταν ότι αυτό το 
πράγμα βρισκόταν στον πυρήνα του 
«εβραϊκού προβλήματος». 

Εν μέρει ήταν απλή ανάγκη: 
αυτά (τα κιμπούτζ) ήταν πολιτικο- 
στρατιωτικά προκεχωρημένα φυλά¬ 
κια μέσα σε ένα εχθρικό περιβάλλον 
(στο κάτω-κάτω ήταν ένα κίνημα 
αποίκησης καθώς επίσης και εθνι¬ 
κιστικής αναγέννησης). Δεν μπορεί 
κανείς να ξεκόψει όλα αυτά τα 
πράγματα από την εθνικιστική ανα¬ 
γέννηση, συμπεριλαμβανομένης ου- 
σιαστικώς της εφεύρεσης μιας εθνι¬ 
κής γλώσσας και της πολύ συνειδη¬ 
τής προσπάθειας αλλαγής της θεμε¬ 
λιώδους φύσης της εβραϊκής ζωής, 
πράγματα που ήταν ανακατεμένα με 
μια σειρά από κίνητρα που είχαν να 
κάνουν με τις ιδιαιτερότητες των 
εβραϊκών οικισμών και των σο- 
σιαλ-αναρχικών ιδεών. 

Υπάρχει αρκετή βιβλιογραφία 


πάνω στο θέμα αν θέλει κανείς να το 
ερευνήσει όπως επίσης υπάρχουν και 
πολλές διισταμένες απόψεις. Αυτό δεν 
είναι περίεργο. Είναι μια πολυσύνθε¬ 
τη ιστορία, υπάρχουν πολλές διαφο¬ 
ρές στο εσωτερικό (των κιμπούτζ), και 
επίσης υπάρχουν πολλοί τρόποι να δει 
κανείς το θέμα. Απλώς για να δώσω 
ένα παράδειγμα, πολλά από αυτά που 
βίωσα από πρώτο χέρι (για λίγο αλλά 
με πολύ ζωντανές εντυπώσεις) δεν 
μπορώ να το βρω στη βιβλιογραφία 
για τα κιμπούτζ. Αντιθέτως μερικά 
πράγματα π[ου διαβάζω σε τωρινά 
εβραϊκά μυθιστορήματα μου φαίνο¬ 
νται ότι είναι πιο κοντά σε αυτά που 
βίωσα παρά αυτά που διαβάζω στη 
βιβλιογραφία τύπου κοινωνικής επι- 
στήμης. 

Ερώτηση 2: Ως πείραμα θεωρείτε 
το κιμπούτζ ότι είναι πείραμα μικρής 
κλίμακας σε σχέση με τον αριθμό των 
μελών του κιμπούτζ; 

Τσόμσκυ: Υπήρχε πρόθεση να 
είναι μικρής κλίμακας και διατηρή¬ 
θηκε ως τέτοια. Αλλά είναι καλό να 
έχουμε υπόψη ότι ολόκληρος ο 
Υίϊΐιυν (δηλαδή ο εβραϊκός οικισμός) 
βασιζόταν μάλλον πλατιά πάνω σε 
παρόμοιες ιδέες κοινωνικής οργάνω¬ 
σης: συνεταιρισμούς παραγωγών και 
καταναλωτών, μεταφορές και άλλες 
λειτουργίες ελεγχόμενες από τους 
εργαζόμενους, κοινωνικές υπηρεσίες 
διαχειριζόμενες από τους εργαζόμε- 
νους...Έτσι τα κιμπούτζ βρήκαν τη 
θέση τους σε ένα πλατύτερο δίκτυο. 

Ερώτηση 3: Ποιος ήταν ο ρόλος 
(αν υπήρχε τέτοιος ρόλος) της θρη¬ 
σκείας στα κιμπούτζ; 

Τσόμσκυ: Τα μεγαλύτερα κινήμα¬ 
τα ήταν μη θρησκευτικά ή αντι- 
θρησκευτικά και συχνά κατά μαχητι¬ 
κό τρόπο. Υπήρχαν κάποια θρησκευ¬ 
τικά κιμπούτζ, αλλά αυτά ήταν στο 
περιθώριο. 

Ερώτηση 4: Η οικογένεια και η 
ανατροφή των παιδιών στο κιμπούτζ 
διαφέρουν ριζικά από αυτές των 
εκβιομηχανισμένων δυτικών "δημο- 


■ α κιμπούτζ αποτελούν ένα από τα μεγαλύτερα κοινοτιστικά ρεύματα 
: στον 20ο αιώνα. Μέχρι το 1992 υπήρχαν στο Ισραήλ 269 λίΒόυΙζΐιη 
με πληθυσμό 128.000 κάτοικους. Κάθε κιμπούτζ είναι μια διακριτή 
; ί*κ οντότητα, που βασίζεται στην αρχή ενός κοινού 

ταμείου. Το κιμπούτζ δεν είναι χωριό, που το διασχίζουν δημόσιοι δρόμοι, 
αλλά μια εξ ολοκλήρου ιδιωτική περιοχή, σύμφωνα με νομικούς όρους. Η 
εργασία στα κιμπούτζ αποτελεί κομμάτι του τρόπου ζωής, και δεν 
αποτιμάται με χρηματική αξία. Ενώ το μεγαλύτερο μέρος της κατανάλω¬ 
σης είναι κατά βάση συλλογικό, η αυξανόμενη επιρροή του καταναλω¬ 
τισμού έχει οδηγήσει σε μία αναδιανομή των οικονομικών πόρων, με 
«α^ χρήματα να κατανέμονται σε πρόσωπά 

κούς προϋπολογισμούς. Τα κιμπούτζ συγκροτούν ομοσπονδίες σε εθνικό 
επίπεδο, εκ των οποίων οι μεγαλύτερες είναι το Κίνημα Ενωμένων 
Κιμπούτζ, που συνήθως συναντάται με το εβραϊκό ακρώνυμό του 
ΤΑΚΑΜ, κάι η ομοσπονδία Κΐϋόυίζ ΑΛζί. 


ΚΟΙΝΟΤΗΤΑ: Κ ΡΙΣΕΙΣ ΚΑΙ ΠΡΟΟΠΤΙΚΕΣ 



μιλάει για τα Κιμπούτς 


κρατιών” για παράδειγμα των ΗΠΑ; 

Τσόμσκο: Μέχρι πρόσφατα διέ¬ 
φεραν ριζικά. Τα παιδιά κατοικούσαν 
σε σπίτια για παιδιά. Πήγαιναν στο 
σπίτι των γονιών τους (συνήθως ένα 
δωμάτιο) μετά από το τέλος της 
ημερήσιας εργασίας και πέρναγαν 
πολλές ώρες με τους γονείς τους και 
τα αδέλφια τους και τους γείτονες 
μέχρι το βραδινό φαγητό, το οποίο 
ομοίως ήταν συλλογικό, συνήθως 
ξεχωριστά για τους ενήλικες και 
ξεχωριστά για τα παιδιά. Οι γονείς 
έβαζαν τα παιδιά τους να κοιμηθούν 
αλλά τα έβαζαν στο σπίτι για τα 
παιδιά. 

Δεν έχω δει κάποια συστηματική 
μελέτη, αλλά μάλλον ισχυρή μου 
εντύπωση είναι ότι αυτός ο τρόπος 
οδηγούσε σε πολύ στενούς και οι¬ 
κείους οικογενειακούς δεσμούς από 
αυτούς που τυπικά βρίσκει κανείς στις 
δυτικές κοινωνίες. Ένας από τους 
λόγους είναι ότι οι γονείς ήταν 
ελεύθεροι από άλλες υποχρεώσεις τις 
ώρες που γονείς και παιδιά βρίσκο¬ 
νταν μαζί. Κάτι που είναι δύσκολο να 
το πετύχει κανείς έξω από ένα κοινο- 
βιακό περιβάλλον. Οι γονείς δεν ήταν 
υποχρεωμένοι να μαγειρεύουν, να 
καθαρίζουν το σπίτι, να πλένουν 
ρούχα, κλπ. Αυτές ήταν συμμετοχι¬ 
κές δουλειές μέσα στην κοινότητα (αν 
και φοβάμαι ότι συχνά αυτές ήταν 
"γυναικείες” δουλειές, παρά τις προ¬ 
σπάθειες να ξεπεραστεί αυτό). 

Τα τελευταία χρόνια η κατάσταση 
έχει αλλάξει σημαντικά, αλλά υπάρ¬ 
χουν ακόμη ουσιαστικές διαφορές 
από τα επικρατούντα δυτικά πρότυπα 
(πάλι με πολλές παραλλαγές). 

Ερώτηση 5: Υπάρχει μεγάλη δια¬ 
φορά ανάμεσα στο κιμπούτζ της δεκα¬ 
ετίας του ’50, που γνώρισες και του 
σημερινού κιμπούτζ; 

Τσόμσκυ: Αρκετά μεγάλη διαφο¬ 
ρά. Τα κιμπούτζ έχουν γίνει πολύ πιο 
αντιδραστικά, πολύ πλούσια, και 
μοιάζουν πάρα πολύ με εύπορα προ¬ 
άστια. Έτσι μαθαίνω. Δεν έχω άμεση 


γνώση και στηρίζομαι σε άλλες πη¬ 
γές, που πολλές φορές δεν είναι τόσο 
αποκαλυπτικές απ’ ό,τι ξέρω. 

Ερώτηση 6: Ως αναρχική κοινό¬ 
τητα, μπορεί κανείς να δει το κιμπούτζ 
ξεχωρισμένο από το κράτος του 
Ισραήλ; 

Τσόμσκυ: Καθόλου. Ήταν ένα 
βασικό στοιχείο του έργου της δη¬ 
μιουργίας του κράτους. Από τα δυο πιο 
σημαντικά κινήματα του κιμπούτζ, το 
ένα είχε τοποθετηθεί επίσημα υπέρ της 
λύσης των δυο εθνών (Σ.Σ. Παλαιστι¬ 
νιακού και Ισραηλινού), μέχρι το 1948. 
Πρέπει κανείς να ξαναθυμηθεί ότι 
ακόμη και το κύριο Σιωνιστικό κίνη¬ 
μα επισήμως ετάχθη υπέρ ενός εβραϊ¬ 
κού κράτους μόνο από το 1942, σε μια 
συνάντηση στη Νέα Υόρκη, και κα¬ 
τόπιν αυτό επικυρώθηκε από το Εβραϊ¬ 
κό Γραφείο, το βασικό πολιτικό σώμα. 
Το άλλο κίνημα ήταν μίγμα σοσια¬ 


λισμού και ακραίου επεκτατικού εθνι¬ 
κισμού, το οποίο επισήμως είχε ταχθεί 
υπέρ της ενσωμάτωσης και των δυο 
πλευρών του Ιορδάνη-τουλάχιστον 
μέχρι τη δεκαετία του 1980 , νομίζω. 
Αλλά και όποια να ήταν η ιδεολογία 
(και οι ιδεολογίες ήταν όλο πάθος και 
πολυσύνθετες), τα κιμπούτζ ήταν μέ¬ 
ρος αυτού που στην πραγματικότητα 
ήταν ένα έργο δημιουργίας ενός κρά¬ 
τους. Αυτά (τα κιμπούτζ) ήταν κυρίως 
προκεχωρημένα φυλάκια σε δύσκολες 
περιοχές: συνοριακές περιοχές που 
ακουμπούσαν τα όρια των οικισμών, 
περιοχές η αγροκαλλιέργεια ήταν 
εξαιρετικά δύσκολη, κ.ο.κ. Επίσης 
υπήρχε ένα είδος συμφωνίας με την 
κύρια Σιωνιστική οργάνωση και αργό¬ 
τερα με το κράτος του Ισραήλ. Ιδιαί¬ 
τερα μετά το 1948, αναμένονταν από τα 
κιμπούτζ να προσφέρουν την ελίτ των 
στρατιωτικών μελών: τους πιλότους 




ΚΟΙΝΟΤΗΤΑ: ΚΡΙΣΕΙΣ ΚΑΙ ΠΡΟΟΠΤΙΚΕΣ 



Λεροφωτογραφία ενός Κιμπούτς 


των αεριωθουμένων, τους αλεξιπτωτι¬ 
στές, τους καταδρομείς κλπ. Τα αγόρια 
ανατρέφονταν στα κιμπούτζ έτσι ώστε 
να θεωρούν ότι αυτό ήταν το καθήκον 
τους, και η αποτυχία του να γίνει 
δεκτός κάποιος σε αυτές τις επίλεκτες 
μονάδες μπορούσε να αποτελέσει ένα 
σοβαρό ψυχολογικό χτύπημα. Εις 
αντάλλαγμα, τα κιμπούτζ επιδοτού¬ 
νταν πλουσιοπάροχα, που είναι και 
ένα μεγάλο μέρος του λόγου για το 
οποίο άλλαξαν από φτωχούς γεωργι¬ 
κούς οικισμούς, που συχνά βρίσκο¬ 
νταν στο επίπεδο της απλής επιβίω¬ 
σης, σε κάτι που μοιάζει περισσότερο 
με τα πλούσια προάστια, με βιομηχα¬ 
νίες, τουρισμό, κλπ 

Υπήρχαν και πολλές άλλες περι¬ 
πλεγμένες καταστάσεις. Τα στοιχεία 
(άτομα) που υποστήριζαν πιο σθεναρά 
μια αραβο-ισραηλινή συνεργασία της 
εργατικής τάξης και των καλλιεργη¬ 
τών αγροτών σε ένα κράτος δυο 
εθνοτήτων ως μια μαχητική ιδεολο¬ 
γία, είχαν συγχρόνως ποτιστεί με έναν 
αντι-αραβικό ρατσισμό, υποθέτω κυ¬ 
ρίως ασυνείδητα (αν κρίνω από τη 
δική μου εμπειρία). Υπήρχαν ακόμη 
πιο οξείες ρήξεις ανάμεσα στους 
Ευρωπαίους (Ασκενάζι) και (τους 
ονομαζόμενους) Ανατολικούς (Σεφα- 
ραδίτες, Μιζράχι) Εβραίους. Αμφι¬ 
βάλλω εάν υπήρξε έστω και ένας 
μόνο Άραβας στα κιμπούτζ ακόμη 
και σήμερα. Στην πραγματικότητα 
αυτό θα ήταν αμφισβητούμενης νομι¬ 


μότητας, αφού τα κιμπούτζ είναι γη 
που ανήκει και ελέγχεται από το 
Εβραϊκό Εθνικό Ταμείο, το οποίο 
αποκλείει τους άραβες με πολύπλο¬ 
κους μηχανισμούς που έχουν σχεδια¬ 
στεί έτσι ώστε να θολώνουν τα 
πραγματικά δεδομένα για τους απ’ 
έξω που δεν ερευνούν με επιμέλεια., 
ήταν πολύ πιο εύκολο για δυτικούς 
μη-εβραίους να γίνουν μέλη ενός 
κιμπούτζ (νόμιμα ή παράνομα δε 
ξέρω) παρά για Άραβες. Και υπήρχαν 
πολύ λίγοι Ανατολίτες Εβραίοι. Αυτοί 
οι οικισμοί ήταν συντριπτικά ευρω- 
παϊκοί-εβραϊκοί. Μπορεί να έχουν 
δημοσιευτεί αποδεικτικά στοιχεία γι 
αυτά τα θέματα. Δεν είμαι βέβαιος. 
Αλλά τα βασικά πραγματικά δεδομένα 
είναι αρκετά ξεκάθαρα. 

Ερώτηση 7: Τώρα το 1999, θεω¬ 
ρείται το κιμπούτζ ως ένα πετυχημένο 
πείραμα; 

Τσόμσκυ: Δύσκολο να απαντήσω. 
Υπάρχουν πάρα πολλές διαστάσεις 
πάνω στις οποίες μπορεί κανείς να 
μετρήσει την «επιτυχία». 

Ερώτηση 8: Υπάρχουν κάποια μα¬ 
θήματα που διδαχθήκαμε από την 
ιστορία του κιμπούτζ; 

Τσόμσκυ: Νομίζω πάρα πολλά. 
Από μερικές απόψεις τα κιμπούτζ 
έφτασαν πλησιέστερα προς το αναρ¬ 
χικό ιδεώδες από κάθε άλλη προσπά¬ 
θεια που διήρκησε πιο πολύ από μια 
σύντομη στιγμή πριν καταστραφεί, ή 
απ’ ότι άλλο υπήρξε σε παρόμοια 


κλίμακα. Από αυτές τις απόψεις, 
νομίζω ότι ήταν εξαιρετικά ελκυστι¬ 
κά και επιτυχημένα. Πέρα από προ¬ 
σωπικές συγκυρίες, πιθανώς να είχα 
ζήσει εκεί και εγώ ο ίδιος, για πόσο 
καιρό είναι δύσκολο να μαντέψω. 
Αλλά τα κιμπούτζ ήταν ενσωματωμέ¬ 
να σε ένα πιο γενικό περιβάλλον που 
ήταν έντονα διαβρωτικό. Εν μέρει 
αυτό είχε να κάνει με το έργο του 
αποικισμού-εποικισμού, το οποίο α¬ 
ναμφίβολα έπαιρνε τη γη από φτω¬ 
χούς ανθρώπους, “όμως το γεγονός 
αυτό αποκρύπτονταν μέσα σε ιδεολο¬ 
γικές κατασκευές, τις οποίες θυμάμαι 
πολύ καλά, μια και ήμουν μέρος του 
συστήματος καθοδήγησης ως αρχη¬ 
γός νεολαιίστικων ομάδων. 

Το δόγμα ήταν ότι Εβραίοι και 
άραβες εργάτες θα έπρεπε να επιδιώ¬ 
κουν κοινά συμφέροντα εναντίον των 
πλουσίων Αράβων γαιοκτημόνων και 
των βρετανών ιμπεριαλιστών. Ένα 
πολύ ωραίο ιδεώδες, αλλά πολύ μα¬ 
κριά από την πραγματικότητα και που 
ήταν μια αυταπάτη όταν αυτή η καίρια 
διάκριση αποκρύπτονταν όπως γινό¬ 
ταν συνήθως. Εν μέρει αυτό είχε να 
κάνει με άλλες όψεις της ιδεολογίας, 
ιδιαιτέρως τον διάπυρο εθνικισμό 
(χωρίς τον οποίο όλο το οικοδόμημα 
θα είχε καταρρεύσει) χρειάστηκε 
αρκετά μεγάλος φανατισμός για να 
υπομείνει κανείς τις δυσκολίες και τις 
κακουχίες των αρχικών ημερών, φα¬ 
νατισμός που συνεχίστηκε και μετά 
την ίδρυση του κράτους. 

Επίσης πολύ καταστρεπτικός ή¬ 
ταν και ο ακραίος σταλινισμός, που 
έφτασε ακόμη και τόσο πρόσφατα όσο 
και οι τελευταίοι αντισημιτικοί παρο¬ 
ξυσμοί του Στάλιν. Πράγμα αρκετά 
περίεργο, όταν το βιώνει κανείς από 
πρώτο χέρι. Υπήρχαν και άλλα εσω¬ 
τερικά προβλήματα. Και ακόμη υπήρ¬ 
χε η υπόρρητη συμφωνία με το κράτος 
που ήδη προανέφερα. 

Εν γένει είναι μια πολυσύνθετη 
ιστορία, αλλά νομίζω ότι είναι μια 
ιστορία που αξίζει να την κατανοήσει 
κανείς. Παρεμπιπτόντως, δεν θα ήθε¬ 
λα να υπαινιχθώ ότι η άποψη η δική 
μου είναι τόσο ευρέως αποδεκτή. 


ΤΟΠΙΚΩΣ Α Υ Τ Ο Δ I Ο I Κ Ε I Σ Θ Α I 


Απόπειρα για λειτουργία συνελεύσεων 
και επιτροπών γειτονιάς στα Γλυκά Νερά 


Σ ε εξέλιξη βρίσκεται προσπά¬ 
θεια των κατοίκων των Γλυ¬ 
κών Νερών για λειτουργία 
συνελεύσεων και επιτροπών 
γειτονιάς, στις δύο από τις τέσσερις 
συνοικίες της πόλης μέχρι τώρα. Η 
προσπάθεια ξεκίνησε μετά από κάλε¬ 
σμα σε ανοιχτή συνέλευση των κατοί¬ 
κων αυτών των περιοχών από την 
Αυτόνομη Παρέμβαση Πολιτών Γλυ¬ 
κών Νερών τον περασμένο Ιούνιο. Οι 
γειτονιές αυτές (Μιχούλη, Νταμάρια) 
παρουσιάζουν τα πιο οξυμένα προ¬ 
βλήματα καθώς βρίσκονται εκτός 
σχεδίου πόλης και από τα Νταμάρια 
διέρχεται η Περιφερειακή Υμηττού 
κατευθυνόμενη προς το αεροδρόμιο 
των Σπάτων. Ο στόχος είναι η διαδι¬ 
κασία αυτή να προχωρήσει και στις 
άλλες δύο γειτονιές της πόλης. 

Στην πρώτη συνέλευση, αφού 
συζητήθηκαν τα βασικά προβλήματα 
που απασχολούν την κάθε γειτονιά, 
τέθηκαν από αυτούς που έκαναν και το 
κάλεσμα των συνελεύσεων (Αυτόνομη 
Παρέμβαση) δύο ζητήματα που θα 
έπρεπε να αποφασιστούν από τις ίδιες 
τις συνελεύσεις: 

α. Θα έπρεπε να υπάρξει κάποια 
συνέχεια, ή η όλη προσπάθεια 
τελειώνει με την έγκριση κά¬ 
ποιου ψηφίσματος διαμαρτυρίας 
όπως γίνεται συνήθως; 
ρ. Ποια μορφή θα έχει αυτή η 
συνέχεια εφόσον αποφασιστεί 
κάτι τέτοιο και ποια πρέπει να 
είναι η σχέση της με τους εξω- 
ραϊστικούς συλλόγους της περιο¬ 
χής; 

Η θέση της Αυτόνομης Παρέμβασης 
σ’ αυτά τα ερωτήματα ήταν ότι θα έπρεπε 
να υπάρξει συνέχεια και μάλιστα όχι με 
τη μορφή ενός ακόμα εξωραϊστικού 
συλλόγου ή με τη συμμετοχή σε κάποιον 
από τους υπάρχοντες, αλλά με τη δη¬ 
μιουργία επιτροπών γειτονιάς που χωρίς 
να μπαίνουν σε ανταγωνισμό με τους 
εξωραϊστικούς συλλόγους, θα διασφαλί¬ 
σουν την πιο ενεργή συμμετοχή των 

Σχέδιο Λ. Ζήκου 


κατοίκων αποφεύγοντας ταυτόχρονα τα 
γνωστά γραφειοκραπκά προβλήματα αυ¬ 
τών των φορέων (ιεραρχική δομή, εκλο¬ 
γές Δ^;., αδρανοποίηση μελών κλπ). 
Τέλος δηλώθηκε όη ο ιδιαίτερος ρόλος 
της Αυτόνομης Παρέμβασης σαν οργα¬ 
νωτή της πρώτης συνέλευσης παύει να 
υπάρχει με τη λήξη ακριβώς αυτής της 
πρώτης συνέλευσης με ταυτόχρονο κά¬ 
λεσμα προς όλους τους κατοίκους ανε¬ 
ξάρτητα πολιτικών απόψεων, να συμμε- 
τάσχουν ενεργά σ’ αυτή τη διαδικασία. 

Στη συζήτηση που ακολούθησε η 
πλειοψηφία των παρευρισκομένων 
και στις δύο συνελεύσεις έδειξε να 
συμφωνεί με τη λογική της εισήγησης 
αν και από αρκετούς διατηρήθηκε 
σοβαρή επιφύλαξη στο κατά πόσο θα 
έχει αποδοχή και αποτελεσματικότη- 
τα^ένας θεσμός (συνέλευση/ επιτροπή 
γειτονιάς) που δεν έχει «επίσημη» 
καταστατική μορφή. 

Τέλος, και στις δύο συνελεύσεις 
γειτονιάς εγκρίθηκαν ψηφίσματα-αρχές 


λειτουργίας (που ήδη έχουν υπογραφεί 
περίπου από το 50% των κατοίκων κάθε 
γειτονιάς και έχουν διακινηθεί μαζικά), 
που παρά τις διαφορές μεταξύ τους, 
συμφωνούν σε κάποια βασικά σημεία, 
όπως την τέλεση συνελεύσεων γειτονιάς 
κατά τακτά διαστήματα (στη μία περίπτω¬ 
ση ορίστηκε την πρώτη Κυριακή κάθε 
μήνα) και την εναλλασσόμενη επιτροπή 
γειτονιάς που θα ορίζεται από τη συνέ¬ 
λευση και θα κινείται για την υλοποίηση 
των αποφάσεών της. Η θητεία της 
επιτροπής ενώ αρχικά ορίστηκε να είναι 
όσο και το διάστημα ανάμεσα σε δύο 
συνελεύσεις, στη συνέχεια τροποποιήθη¬ 
κε σε εξάμηνης διάρκειας. 

Στις συνελεύσεις που ακολούθη¬ 
σαν έχει πάρει μέρος συνολικά περί¬ 
που το 50% των κατοίκων αυτών των 
περιοχών, ενώ η μέση συμμετοχή σε 
κάθε συνέλευση κυμαίνεται ανάμεσα 
στο 10 έως 20%. Σ’ αυτές τις συνελεύ¬ 
σεις καθορίστηκαν οι θέσεις των 
κατοίκων για τα ζητήματα που τους 
απασχολούν (σχέδιο πόλης, ελαχι- 
στοποίηση των επιπτώσεων από την 
Περιφερειακή Υμηττού κλπ), τέθηκαν 
για συζήτηση στο Δημοτικό Συμβού¬ 
λιο της πόλης μέσα από συγκέντρωση 
σημαντικού αριθμού υπογραφών, ενώ 
συζητείται η δυνατότητα οργάνωσης 
κάποιων ελεύθερων χώρων στις γειτο¬ 
νιές με πρωτοβουλία των ίδιων των 
κατοίκων. 

Τέλος, το ερώτημα που παραμένει 
ανοιχτό, είναι το αν οι επιτροπές 
αυτές θα διατηρηθούν προσκολλημέ- 
νες σε έναν χαρακτήρα διεκδίκησης 
λύσεων σε κάποια συγκεκριμένα προ¬ 
βλήματα και ένα μέσο άσκησης αντι¬ 
πολιτευτικής πίεσης προς τον υπάρ¬ 
χοντα δήμαρχο από διάφορες πλευρές 
ή θα συμβάλουν παρά πέρα στην 
προοπτική αμεσοδημοκρατικής οργά¬ 
νωσης της ζωής της πόλης και απο¬ 
κέντρωσης της τοπικής εξουσίας. 

«Αυτόνομη Παρέμβαση 
Γλυκών Νερών» 

ΤΙ ΕΙΝΑΙ Η ΠΕΡΙΕΚΤΙΚΗ 
ΔΗΜΟΚΡΑΤΙΑ 

Στα πλαίσια του ανοιχτού διαλόγου που επιθυμούμε να προβληθεί από τις σελίδες του περιοδικού 
σχετικά με ζητήματα όπως η άμεση δημοκρατία, η αυτοδιαχείριση, 
ο ελευθεριακός κοινοτισμός, κλπ, φιλοξενούμε στο τεύχος αυτό τις απόψεις 
του Τάκη Φωτόπουλου σχετικά με την περιεκτική δημοκρατία. 

Το κείμενο αυτό δημοσιεύεται για πρώτη φορά στα ελληνικά και αποτελεί λήμμα 
που θα δημοσιευθεί στην Εγκυκλοπαίδεια της Διεθνούς Πολιτικής Οικονομίας 
που εκδίδεται από τον εκδοτικό οίκο ΚοαίΙβάξβ. 

Τη μετάφραση από τα αγγλικά την έκανε η Αναστασία Ζέπου και την επιμελήθηκε ο ίδιος ο συγγραφέας. 


Η περιεκτική δημοκρα¬ 
τία είναι μια νέα αντί¬ 
ληψη της δημοκρα¬ 
τίας η οποία, χρησι¬ 
μοποιώντας σαν αφε¬ 
τηρία τον κλασικό 
ορισμό της δημοκρατίας, ανασυνθέ- 
τει την έννοια της δημοκρατίας ως 
άμεση πολιτική δημοκρατία, οικονο¬ 
μική δημοκρατία (πέρα από τα πλαί¬ 
σια της οικονομίας της αγοράς και 
του κρατικού σχεδιασμού), δημοκρα¬ 
τία στο κοινωνικό πεδίο και οικολο¬ 
γική δημοκρατία. Εν συντομία, η 
περιεκτική δημοκρατία είναι μια μορ¬ 
φή κοινωνικής οργάνωσης που επα- 
νενσωματωνει την οικονομία στην 
κοινωνία και την πολιτεία στη φύση. 
Η αντίληψη της περιεκτικής δημο¬ 
κρατίας προέρχεται από τη σύνθεση 
των δύο μεγάλων ιστορικών παραδό¬ 
σεων, της κλασικής δημοκρατικής και 
της σοσιαλιστικής, αλλά περιλαμβά¬ 
νει επίσης τα ριζοσπαστικά ρεύματα 
στα οικολογικά, τα φεμινιστικά και τα 
απελευθερωτικά κινήματα στο Νότο. 
Βασική υπόθεση, στην οποία στηρί¬ 
ζεται η προβληματική του προτάγμα- 
τος της Περιεκτικής Δημοκρατίας, 
είναι ότι ο κόσμος, στο ξεκίνημα της 
νέας χιλιετίας, αντιμετωπίζει μια πο¬ 
λυδιάστατη κρίση (οικονομική, οικο¬ 
λογική, κοινωνική, πολιτιστική και 
πολιτική) η οποία προκαλείται από τη 
συγκέντρωση της εξουσίας στα χέρια 
των διάφορων ελίτ σαν αποτέλεσμα 
της εγκαθίδρυσης, κατά τους τελευ¬ 
ταίους δυο αιώνες, του συστήματος 
της οικονομίας της αγοράς, της αντι¬ 


προσωπευτικής δημοκρατίας και των 
συνακόλουθων ιεραρχικών δομών. Με 
αυτήν την έννοια, μια περιεκτική 
δημοκρατία, που συνεπάγεται την 
ισοκατανομή εξουσίας σε όλα τα 
επίπεδα, δεν θεωρείται ως ουτοπία 
(με την αρνητική έννοια του όρου) 
αλλά ίσως ως η μοναδική διέξοδος 
από την τωρινή κρίση. 

Η έννοια 

της περιεκτικής δημοκρατίας 

Ε νας χρήσιμος τρόπος για να 
ορίσουμε την περιεκτική δημο¬ 
κρατία ίσως είναι να διακρίνουμε 
ανάμεσα στους δύο κύριους κοινωνι¬ 
κούς χώρους, το δημόσιο και ιδιωτι¬ 
κό, στους οποίους μπορούμε να προ¬ 
σθέσουμε ένα «οικολογικό χώρο», 
που ορίζεται ως η σφαίρα των σχέσε¬ 
ων μεταξύ του φυσικού και του κοι¬ 
νωνικού κόσμου. Με αυτή την έννοια, 
ο δημόσιος χώρος, σε αντίθεση με την 
πρακτική πολλών υποστηρικτών του 
ρεπουμπλικανικού ή δημοκρατικού 
προτάγματος (Ηαηηαΐι Ατεηιΐΐ, Κορ- 
νήλιος Καστοριάδης, Μυτταγ Βοοίι- 
οΐιίη κ. α.) περικλείει όχι μόνο τον 
πολιτικό χώρο, αλλά επίσης και τον 
οικονομικό καθώς και τον κοινωνικό 
με στενή έννοια χώρο , με άλλα λόγια 
οποιοδήποτε πεδίο της ανθρώπινης 
δραστηριότητας στο οποίο οι αποφά¬ 
σεις μπορούν να ληφθούν συλλογικά 
και δημοκρατικά. Ο πολιτικός χώρος 
ορίζεται ως η σφαίρα λήψης πολιτι¬ 
κών αποφάσεων, η περιοχή στην 
οποία ασκείται η πολιτική εξουσία. 


Αντίστοιχα, ο οικονομικός χώρος 
ορίζεται ως η σφαίρα λήψης οικονο¬ 
μικών αποφάσεων, η περιοχή στην 
οποία ασκείται η οικονομική εξουσία 
σε σχέση με τις μεγάλες οικονομικές 
επιλογές που αντιμετωπίζει κάθε κοι¬ 
νωνία σπάνεως. Τέλος ο κοινωνικός 
χώρος με στενή έννοια ορίζεται ως η 
σφαίρα λήψης αποφάσεων στον εργα¬ 
σιακό χώρο, στο χώρο της εκπαίδευ¬ 
σης και σε οποιοδήποτε άλλο οικο¬ 
νομικό ή πολιτιστικό θεσμό που 
αποτελεί συστατικό στοιχείο μιας 
δημοκρατικής κοινωνίας. 

Είναι επομένως φανερό ότι η 
διεύρυνση του παραδοσιακού δημό¬ 
σιου χώρου ώστε να περιλαμβάνει τον 
οικονομικό, οικολογικό και κοινωνι¬ 
κό με στενή έννοια χώρους, είναι 
αναπόσπαστο στοιχείο μιας περιεκτι¬ 
κής δημοκρατίας. Αντίστοιχα, μπο¬ 
ρούμε να διακρίνουμε ανάμεσα σε 
τέσσερα κύρια συστατικά στοιχεία 
της περιεκτικής δημοκρατίας: το πο¬ 
λιτικό, το οικονομικό και οικολογικό 
και αυτό της δημοκρατίας στον κοι¬ 
νωνικό με στενή έννοια χώρο. Τα τρία 
πρώτα στοιχεία αποτελούν το θεσμικό 
πλαίσιο που στοχεύει στην ισοκατα¬ 
νομή της πολιτικής, οικονομικής και 
κοινωνικής εξουσίας αντίστοιχα, με 
άλλα λόγια, το σύστημα που στοχεύει 
στην αποτελεσματική εξάλειψη της 
κυριαρχίας ανθρώπου πάνω σε άνθρω¬ 
πο. Παρομοίως, η οικολογική δημο¬ 
κρατία ορίζεται ως το θεσμικό πλαί¬ 
σιο που σκοπό έχει την εξάλειψη κάθε 
ανθρώπινης προσπάθειας για κυριαρ¬ 
χία στο φυσικό κόσμο. Με άλλα λόγια 

το σύστημα που αποσκοπεί στην 
επανενσωμάτωση ανθρώπου και φύ¬ 
σης. 

Πολιτική ή άμεση δημοκρατία 

Σ τον πολιτικό χώρο μπορεί να 
υπάρχει μόνο μία μορφή δημο¬ 
κρατίας, αυτή που μπορούμε να ονο¬ 
μάσουμε πολιτική ή άμεση δημοκρα¬ 
τία, στην οποία η πολιτική εξουσία 
ισοκατανέμεται μεταξύ όλων των πο¬ 
λιτών. Η πολιτική δημοκρατία, επο¬ 
μένως, βασίζεται στην ισοκατανομή 
της πολιτικής εξουσίας μεταξύ όλων 
των πολιτών, στην αυτοθέσμιση της 
κοινωνίας. Αυτό σημαίνει ότι, για να 
χαρακτηριστεί μια κοινωνία ως πολι¬ 
τική δημοκρατία, πρέπει να ικανο¬ 
ποιούνται οι ακόλουθες προϋποθέ¬ 
σεις: 

1. Η δημοκρατία θεμελιώνεται στη 
συνειδητή επιλογή της ατομικής 
και συλλογικής αυτονομίας από 
τους πολίτες. Αυτό συνεπάγεται 
ότι είναι ασύμβατη με τη δημο¬ 
κρατία η θεμελίωση της σε θεϊκά 
ή μυστικιστικά δόγματα και προ¬ 
καταλήψεις ή σε κλειστά θεωρη¬ 
τικά συστήματα που ενέχουν 
κοινωνικούς/φυσικούς «νόμους» 
ή τάσεις που (υποτίθεται) καθο¬ 
ρίζουν την κοινωνική αλλαγή. 

2. Απουσία θεσμισμένων πολιτικών 
διαδικασιών ολιγαρχικής φύσης. 
Αυτό συνεπάγεται ότι όλες οι 
πολιτικές αποφάσεις (συμπερι¬ 
λαμβανομένων εκείνων που ανα- 
φέρονται στη διαμόρφωση και 
την εφαρμογή των νόμων) λαμ- 
βάνονται από το σώμα των πολι¬ 


τών συλλογικά και χωρίς αντι¬ 
προσώπευση 

3. Απουσία θεσμισμένων πολιτικών 
δομών που ενσωματώνουν άνισες 
σχέσεις εξουσίας. Αυτό σημαί¬ 
νει, για παράδειγμα, ότι όταν 
τμήματα του σώματος των πολι¬ 
τών εξουσιοδοτούνται για τη 
διεξαγωγή συγκεκριμένων καθη¬ 
κόντων (π.χ. για να υπηρετήσουν 
ως μέλη λαϊκών δικαστηρίων ή 
περιφερειακών και συνομοσπον- 
διακών συμβουλίων κτλ) η εξου¬ 
σιοδότηση γίνεται, κατά κανόνα, 
με κλήρο και με εναλλαγή και 
είναι πάντοτε ανακλητά από το 
σώμα των πολιτών. Επιπλέον, 
όσον αφορά στους εντολοδό- 
χους σε περιφερειακά και συνο- 
μοσπονδιακά σώματα, η εντολή 
πρέπει να είναι ειδική. Αυτό είναι 
ένα αποτελεσματικό βήμα προς 
την κατάργηση των ιεραρχικών 
σχέσεων, δεδομένου ότι οι σχέ¬ 
σεις αυτές βασίζονται σήμερα, σε 
σημαντικό βαθμό, στο μύθο των 
«ειδικών» οι οποίοι υποτίθεται 
ότι είναι σε θέση να ελέγχουν τα 
πάντα, από τη φύση ως την 
κοινωνία. Εντούτοις, πέρα από 
το γεγονός ότι η γνώση των 
αποκαλούμενων ειδικών είναι 
αμφίβολη (τουλάχιστον όσον α¬ 
φορά τα κοινωνικά, οικονομικά 
και πολιτικά φαινόμενα), σε μια 
δημοκρατική κοινωνία, οι πολι¬ 
τικές αποφάσεις δεν αφήνονται 
στους ειδικούς αλλά στους χρή¬ 
στες, στο σώμα των πολιτών. Η 
αρχή αυτή εφαρμοζόταν με συνέ¬ 
πεια από τους αθηναίους για τους 
οποίους όλοι οι πολίτες μπορού¬ 
σαν να συμμετέχουν, εάν ήθελαν. 


στη διακυβέρνηση του κράτους, 
αλλά έπρεπε να είναι ερασιτέ¬ 
χνες. 

4. Καθολικότητα. Αυτό σημαίνει 
ότι όλοι οι κάτοικοι μιας συγκε¬ 
κριμένης γεωγραφικής περιοχής 
(η οποία σήμερα μπορεί να έχει 
τη μορφή μόνο μια γεωγραφικής 
κοινότητας), μετά τη συμπλήρω¬ 
ση του έτους ενηλικίωσης (που 
θα καθορίζεται από το ίδιο το 
σώμα των πολιτών), είναι μέλη 
του σώματος των πολιτών και 
συμμετέχουν άμεσα στη διαδικα¬ 
σία λήψης των αποφάσεων 

Όμως η θέσμιση της άμεσης 
δημοκρατίας, σύμφωνα με τις παρα¬ 
πάνω προϋποθέσεις είναι μόνο η 
αναγκαία συνθήκη για την εγκαθίδρυ¬ 
ση της δημοκρατίας. Η επαρκής 
συνθήκη αναφέρεται στο επίπεδο δη¬ 
μοκρατικής συνειδητοποίησης των 
πολιτών, οπού αποφασιστικό ρόλο 
παίζει η παιδεία η οποία δεν νοείται 
απλώς ως εκπαίδευση αλλά και ως 
ανάπτυξη του χαρακτήρα και σφαιρι¬ 
κή εκπαίδευση σε γνώσεις και δεξιο- 
τεχνίες, δηλαδή ως εκπαίδευση του 
ατόμου ως πολίτη η οποία, και μόνο, 
μπορεί να δώσει ουσιαστικό περιεχό¬ 
μενο στο δημόσιο χώρο. 

Οι παραπάνω προϋποθέσεις προ¬ 
φανώς δεν ικανοποιούνται από την 
κοινοβουλευτική «δημοκρατία» (όπως 
λειτουργεί στη Δύση), από τη σοβιε¬ 
τική «δημοκρατία» (όπως λειτουργού¬ 
σε στην Ανατολή) ή από τα διάφορα 
φονταμενταλιστικά ή ημιστρατιωτικά 
καθεστώτα στο Νότο. Όλα αυτά τα 
καθεστώτα είναι επομένως μορφές 

πολιτικής ολιγαρχίας, όπου η πολιτι¬ 
κή δύναμη είναι συγκεντρωμένη στα 
χέρια των διάφορων ελίτ (επαγγελμα- 
τίες πολιτικοί, κομματικοί γραφειο¬ 
κράτες, κλήρος, στρατιωτικοί κτλ). 
Παρόμοια, στο παρελθόν, διάφορες 
μορφές ολιγαρχίας κυριάρχησαν στο 



πολιτικό πεδίο, όταν αυτοκράτορες, 
βασιλείς και οι αυλές τους, με ή χωρίς 
τη συνεργασία των ευγενών, του 
κλήρου και άλλων, συγκέντρωναν 
την πολιτική δύναμη στα χέρια τους. 



Ωστόσο, στο παρελθόν έγιναν 
σημαντικές προσπάθειες θέσμισης 
μορφών άμεσης δημοκρατίας, ιδιαί¬ 
τερα κατά τις επαναστατικές περιό¬ 
δους (για παράδειγμα, οι παρισινές 
συνελεύσεις των τομέων στις αρχές 
της δεκαετίας του 1790, οι ισπανικές 
συνελεύσεις κατά τον εμφύλιο πόλε¬ 
μο κτλ). Εντούτοις, οι περισσότερες 
από αυτές τις προσπάθειες ήταν 
βραχύβιες και συνήθως δεν ενείχαν 
τη θέσμιση της δημοκρατίας ως μιας 
νέας μορφής πολιτεύματος που αντι¬ 
καθιστά, και δεν συμπληρώνει α¬ 
πλώς, το κράτος. Σ’ άλλες περιπτώ¬ 
σεις, οι δημοκρατικές ρυθμίσεις ει- 
σάγονταν ως ένα σύνολο διαδικασιών 
για τη λήψη τοπικών αποφάσεων. Το 
μοναδικό ίσως φαινόμενο με πραγμα¬ 
τικές αναλογίες με την αθηναϊκή 


δημοκρατία ήταν η περίπτωση μερι¬ 
κών ελβετικών καντονιών στα οποία 
τη διακυβέρνηση ασκούσαν λαϊκές 
συνελεύσεις (Εαηάε^επιεϊικίεη) και τα 
οποία ήταν, στην εποχή τους, κυ¬ 
ρίαρχα κράτη. Έτσι, το μόνο «ιστο¬ 
ρικό παράδειγμα θεσμισμένης άμε¬ 
σης δημοκρατίας όπου, για δύο περί¬ 
που αιώνες (508/7 π.Χ. ως 322/1 π.Χ.), 
το κράτος είχε απορροφηθεί από τη 
δημοκρατική κοινωνική οργάνωση, 
ήταν η αθηναϊκή δημοκρατία. Φυσι¬ 
κά, η αθηναϊκή δημοκρατία ήταν μια 
μερική πολιτική δημοκρατία. Αλλά, 
αυτό που έκανε την αθηναϊκή δημο¬ 
κρατία μερική δεν ήταν οι ίδιοι οι 
πολιτικοί θεσμοί, αλλά ο πολύ στε¬ 
νός ορισμός της ιδιότητας του πολίτη 
που υιοθέτησαν οι Αθηναίοι, ο ο¬ 
ποίος απέκλειε μεγάλα τμήματα του 
πληθυσμού (γυναίκες, δούλοι, μέτοι- 
κοι) που, στην πραγματικότητα, απο¬ 
τελούσαν τη συντριπτική πλειονότη¬ 
τα των ανθρώπων που ζούσαν στην 
Αθήνα. 


Οικονομική δημοκρατία 

Ε άν ορίζουμε την πολιτική δημο¬ 
κρατία σαν την εξουσία του 
δήμου (του συνόλου των πολιτών) 
στην πολιτική σφαίρα πράγμα που 
συνεπάγεται την ύπαρξη πολιτικής 
ισότητας με την έννοια της ισοκατα¬ 
νομής της πολιτικής δύναμης τότε θα 
μπορούσαμε να ορίσουμε αντίστοιχα 
ως οικονομική δημοκρατία την εξου¬ 
σία του δήμου στην οικονομική σφαί¬ 
ρα πράγμα που συνεπάγεται την 
ύπαρξη οικονομικής ισότητας με την 
έννοια της ισοκατανομής της οικονο¬ 
μικής δύναμης. Και φυσικά, κάνουμε 
λόγο για το δήμο και όχι για το 
κράτος γιατί η ύπαρξη του κράτους 
σημαίνει το χωρισμό του σώματος των 
πολιτών από την πολιτική και οικο¬ 
νομική διαδικασία. Η οικονομική 
δημοκρατία επομένως αναφέρεται σε 
κάθε κοινωνικό σύστημα που θεσμίζει 
την ενσωμάτωση της οικονομίας στην 
κοινωνία. Αυτό σημαίνει ότι, σε 
τελική ανάλυση, ο δήμος ελέγχει την 
οικονομική διαδικασία, μέσα σε ένα 
θεσμικό πλαίσιο δημοτικής ιδιοκτη¬ 
σίας των μέσων παραγωγής. 


Με μια στενότερη έννοια, η 
οικονομική δημοκρατία επίσης ανα- 
φέρεται σε κάθε κοινωνικό σύστημα 
που θεσμοποιεί την ελαχιστοποίηση 
των κοινωνικό-οικονομικών διαφο¬ 
ρών, ιδιαίτερα αυτών που ανακύπτουν 
από την ανισοκατανομή της ιδιοκτη¬ 
σίας και την συνακόλουθη ανισοκα- 
τανομή του εισοδήματος και του 
πλούτου. Ιστορικά, οι απόπειρες των 
σοσιαλιστών για την εφαρμογή της 
οικονομικής δημοκρατίας αναφερό¬ 
ντουσαν πάντοτε στη στενή αυτή 
έννοια. Σε αντίθεση επομένως με τη 
θέσμιση της πολιτικής δημοκρατίας, 
ποτέ δεν έχει υπάρξει αντίστοιχο 
παράδειγμα θεσμισμένης οικονομι¬ 
κής δημοκρατίας με την ευρεία έν¬ 
νοια που ορίζεται παραπάνω. 

Με άλλα λόγια, ακόμα κι όταν οι 
σοσιαλιστικές απόπειρες να μειώσουν 
το βαθμό της ανισοκατανομής του 
εισοδήματος και του πλούτου ήταν 
επιτυχημένες, ποτέ δεν συνδέονταν με 
σημαντικές προσπάθειες να καθιερω¬ 
θεί ένα σύστημα ισοκατανομής της 
οικονομικής δύναμης. Και αυτό, παρά 
το γεγονός ότι στον τύπο κοινωνίας 
που αναδύθηκε μετά την άνοδο της 
οικονομίας της αγοράς, υπήρξε μια 
σαφής μετατόπιση της οικονομίας 
από τον ιδιωτικό χώρο σ’αυτό που η 
Ηαηηαΐι ΑτεπάΙ ονόμασε «κοινωνικό 
χώρο», όπου ανήκει επίσης και το 
κράτος-έθνος. Αλλά, είναι αυτή ακρι¬ 
βώς η μετατόπιση που καθιστά οποια¬ 
δήποτε συζήτηση για τη δημοκρατία, 
που δεν αναφέρεται επίσης στο θέμα 
της οικονομικής δύναμης, κενή περιε¬ 
χομένου. Επομένως, το να μιλάμε 
σήμερα για την ισοκατανομή της 
πολιτικής δύναμης χωρίς να την 
εξαρτούμε από την ισοκατανομή της 
οικονομικής δύναμης είναι χωρίς 
νόημα. 

Με βάση τον ορισμό της πολιτι¬ 
κής δημοκρατίας που δόθηκε παραπά¬ 
νω, οι ακόλουθες συνθήκες πρέπει να 
ικανοποιούνται για να μπορεί μια 
κοινωνία να χαρακτηριστεί σαν οικο¬ 
νομική δημοκρατία: 

• απουσία θεσμισμένων οικονομικών 
διαδικασιών ολιγαρχικής φύσης. 
Αυτό σημαίνει ότι όλες οι «μα- 
κρό»-οικονομικές αποφάσεις, δη- 

λαδή οι αποφάσεις που αφορούν τη 
γενική διεύθυνση της οικονομίας 
(συνολικό επίπεδο παραγωγής, κα¬ 
τανάλωσης και επενδύσεων και 
συνακόλουθες ποσότητες εργάσι¬ 
μου και ελεύθερου χρόνου, χρησι¬ 
μοποιούμενες τεχνολογίες κτλ) 
λαμβάνονται από το σώμα των 
πολιτών συλλογικά και χωρίς αντι¬ 
προσώπευση, μολονότι οι «μικρό»- 
οικονομικές αποφάσεις στο επίπε¬ 
δο του χώρου εργασίας και του 
νοικοκυριού λαμβάνονται από την 
επιμέρους μονάδα παραγωγής ή 
κατανάλωσης. 

• απουσία θεσμισμένων οικονομικών 
δομών που ενσωματώνουν άνισες 
σχέσεις οικονομικής δύναμης. Αυ¬ 
τό συνεπάγεται ότι τα μέσα παρα¬ 
γωγής και κατανομής βρίσκονται 
υπό την συλλογική ιδιοκτησία και 
τον άμεσο έλεγχο του δήμου, του 
σώματος των πολιτών. Οποιαδήπο¬ 
τε ανισότητα εισοδήματος είναι 
επομένως αποτέλεσμα επιπρόσθε¬ 
της εθελοντικής εργασίας στο ατο¬ 
μικό επίπεδο. Η επιπρόσθετη εργα¬ 
σία, πέρα από αυτήν που απαιτείται 
από κάθε ικανό μέλος της κοινω¬ 
νίας για την ικανοποίηση των 
βασικών αναγκών, επιτρέπει μόνο 
την πρόσθετη κατανάλωση, αφού 
δεν είναι δυνατή η ατομική συσσώ¬ 
ρευση κεφαλαίου, ο δε τυχόν συσ- 


σωρευθεις πλούτος, που είναι απο¬ 
κλειστικό αποτέλεσμα της επιπρό¬ 
σθετης εργασίας, δεν είναι κληρο- 
νομήσιμος. Έτσι, η δημοτικοποι- 
ηση της οικονομίας παρέχει την 
οικονομική δομή για τη δημοκρα¬ 
τική ιδιοκτησία, ενώ η άμεση 
συμμετοχή των πολιτών στις οικο¬ 
νομικές αποφάσεις παρέχει το 
πλαίσιο για μια διαδικασία περιε¬ 
κτικού δημοκρατικού ελέγχου της 
οικονομίας. Η κοινότητα, επομέ¬ 
νως, γίνεται η αυθεντική μονάδα 
οικονομικής ζωής, εφόσον η οικο¬ 
νομική δημοκρατία δεν είναι εφι¬ 
κτή σήμερα εκτός εάν τόσο η 
ιδιοκτησία όσο και ο έλεγχος των 
παραγωγικών πηγών οργανωθούν 
στο τοπικό επίπεδο. Αντίθετα, λοι¬ 
πόν, με άλλους ορισμούς της οικο¬ 
νομικής δημοκρατίας, ο ορισμός 
που δίδεται εδώ περιλαμβάνει τη 
ρητή άρνηση της οικονομικής 
εξουσίας και συνεπάγεται την ε¬ 
ξουσία του δήμου (του σώματος 
των πολιτών) στην οικονομική 
σφαίρα. Μ’αυτή την έννοια, η 
οικονομική δημοκρατία αποτελεί 
το απαραίτητο συμπλήρωμα αλλά 
και το θεμέλιο της άμεσης δημο¬ 
κρατίας, αλλα και της περιεκτικής 
δημοκρατίας γενικότερα. 

Ένα μοντέλο οικονομικής δημο¬ 
κρατίας που αποτελεί οργανικό τμήμα 
μιας περιεκτικής δημοκρατίας περι- 
γράφεται στο βιβλίο Περιεκτική Δη¬ 
μοκρατία (κεφ 6) (δες επιπλέον διά¬ 
βασμα). Εν συντομία, το κυρίαρχο 
χαρακτηριστικό αυτού του μοντέλου, 
που το διαφοροποιεί από παρόμοια 
μοντέλα κεντρικού ή αποκεντρωτικού 
σχεδιασμού, είναι ότι μολονότι δεν 
προυποθετει την προηγούμενη κατάρ¬ 
γηση της σπανεως, εξασφαλίζει την 
ικανοποίηση των βασικών αναγκών 
όλων των πολιτών, χωρίς να θυσιάζει 
την ελευθερία της επιλογής, σε μια μη 
κρατική, μη χρηματική και μη αγο¬ 
ραία οικονομία. 

Οι θεμελιακές προϋποθέσεις-όροι 
που πρέπει να πληρούνται ούτως ώστε 
να είναι εφικτή η οικονομική δημο¬ 
κρατία μπορεί να οριστούν ως εξής: 

α. δημοτική αυτοδυναμία, 
β. δημοτική ιδιοκτησία των πλου- 


τοπαραγωγικών πηγών 
γ. συνομοσπονδιακή κατανομή των 
αγαθών και των υπηρεσιών. 

Η τρίτη συνθήκη ειδικότερα συ¬ 
νεπάγεται ότι, στην περιεκτική δημο¬ 
κρατία, ο μηχανισμός αποφάσεων για 
την κατανομή των σπάνιων οικονομι¬ 
κών πόρων πρέπει να βασίζεται στο 
συνομοσπονδιακό μάλλον παρά στο 
τοπικό επίπεδο, δηλαδή στο επίπεδο 
της συνομοσπονδίας των δήμων παρά 
στον κάθε δήμο χωριστά. Και αυτό, 
διότι στις σημερινές κοινωνίες πολλά 
προβλήματα δεν μπορούν να επιλυ¬ 
θούν στο τοπικό επίπεδο (ενέργεια, 
περιβάλλον, μεταφορές, επικοινωνίες, 
τεχνολογικές αλλαγές κ.ά.). Ο προτει- 
νόμενος μηχανισμός για την κατανο¬ 
μή των σπάνιων οικονομικών πόρων 



σκοπεύει να αντικαταστήσει τόσο το 
μηχανισμό της αγοράς όσο και το 
μηχανισμό του κεντρικού σχεδια- 
σμού. 

Ο μηχανισμός της αγοράς απορ¬ 
ρίπτεται διότι μπορεί να δειχθεί ότι το 
σύστημα της οικονομίας της αγοράς 
έχει οδηγήσει, τους δύο τελευταίους 
αιώνες από την καθιέρωσή του, σε μια 
συνεχή συγκέντρωση του εισοδήμα¬ 
τος και του πλούτου στα χέρια ενός 
μικρού ποσοστού του παγκόσμιου 
πληθυσμού και, κατά συνέπεια, σε 
μια στρεβλή κατανομή των παγκό- 

σμνων οικονομικών πόρων. Και αυτό, 
διότι στην οικονομία της αγοράς οι 
βασικές οικονομικές αποφάσεις που 
πρέπει να πάρει μια κοινωνία (δηλαδή 
π παράγεται, πώς και για ποιον) 
καθορίζονται αποφασιστικά από την 
αγοραστική δύναμη εκείνων των ει¬ 
σοδηματικών ομάδων που μπορούν να 
στηρίξουν τις επιθυμίες τους με χρή¬ 
μα. Με άλλα λόγια, κάτω από συνθή¬ 
κες ανισότητας, που είναι το αναπό¬ 
φευκτο αποτέλεσμα της δυναμικής της 
οικονομίας της αγοράς, η θεμελιώδης 
αντίφαση σε σχέση με την δια μέσω 
της αγοράς ικανοποίηση των ανθρώ¬ 
πινων αναγκών γίνεται φανερή, δηλα¬ 
δή, η αντίφαση μεταξύ της δυνάμει 
ικανοποίησης των βασικών αναγκών 
ολόκληρου του πληθυσμού έναντι της 
πραγματικής ικανοποίησης των επι¬ 
θυμιών που στηρίζονται με χρήμα 
ενός τμήματος του πληθυσμού. 

ο κεντρικός σχεδιασμός απορρί¬ 
πτεται διότι μπορεί να δειχθεί ότι το 
συγκεντρωτικό Πλάνο, μολονότι είναι 
καλύτερο από το σύστημα της αγοράς 
στην εξασφάλιση της εργασίας και 
την αντιμετώπιση των βασικών ανα¬ 
γκών των πολιτών (έστω σε στοιχειώ¬ 
δες επίπεδο), όχι μόνο οδηγεί σε 
ανορθολογικές λύσεις (που τελικά 
οδήγησαν στην κατάρρευση του) και 
είναι μη αποτελεσματικό όσον αφορά 


τη κάλυψη μη βασικών αναγκών, 
αλλά είναι επίσης λίαν αντιδημοκρα- 
τικό. 

Το σύστημα κατανομής των 
οικονομικών πόρων που προτείνεται 
από το πρόταγμα της Περιεκτικής 
Δημοκρατίας σκοπεύει να ικανοποι¬ 
ήσει τον διπλό στόχο: 

α. της ικανοποίησης των βασικών 
αναγκών όλων των πολιτών που 
προϋποθέτει ότι οι βασικές μα¬ 
κροοικονομικές αποφάσεις λαμ- 
βάνονταΐ' και 

ρ. της εξασφάλισης της ελευθερίας 
επιλογής η οποία προϋποθέτει 
ότι το ίδιο το άτομο παίρνει τις 
σημαντικές αποφάσεις που αφο¬ 
ρούν την προσωπική του ζωή (τι 
δουλειά να κάνει, τι να κατανα¬ 
λώσει κλπ). 

Τόσο οι μακροοικονομικές απο¬ 
φάσεις όσο και οι ατομικές αποφάσεις 
του πολίτη υλοποιούνται μέσα από 
ένα συνδυασμό του δημοκρατικού 
σχεδιασμού που περιέχει τη δημιουρ¬ 
γία μιας διαδικασίας ανατροφοδότη¬ 
σης ανάμεσα στις εργατικές συνελεύ¬ 
σεις, στις δημοτικές συνελεύσεις και 
στη συνομοσπονδιακή συνέλευση και 
μιας τεχνητής «αγοράς» που εξασφα¬ 
λίζει την πραγματική ελευθερία επι¬ 
λογής, χωρίς να επιφέρει τις αρνητι¬ 
κές συνέπειες που συνδέονται με τις 
πραγματικές αγορές. Με λίγα λόγια, η 
κατανομή των οικονομικών πόρων 
γίνεται πρώτον με βάση τις συλλογι¬ 
κές αποφάσεις των πολιτών, έτσι όπως 
εκφράζονται μέσω των τοπικών και 
συνομοσπονδιακών πλάνων και δεύ¬ 
τερον με βάση τις ατομικές επιλογές 
των πολιτών, όπως εκφράζονται μέσω 
ενός συστήματος διατακτικών. Το 
γενικό κριτήριο της κατανομής των 
οικονομικών πόρων δεν είναι η απο- 
τελεσματικότητα, όπως ορίζεται σή¬ 
μερα με στενά τεχνο-οικονομικά κρι¬ 
τήρια. Η αποτελεσματικότητα θα πρέ¬ 
πει να οριστεί εκ νέου ώστε να 
σημαίνει αποτελεσματικότητα στην 
ικανοποίηση των ανθρώπινων ανα¬ 
γκών και όχι μόνο των επιθυμιών που 
υποστηρίζονται με χρήμα. Όσον αφο¬ 
ρά στην έννοια των αναγκών, είναι 
σημαντικό να κάνουμε μια σαφή 
διάκριση, από τη μια μεριά, ανάμεσα 


στις βασικές και μη βασικές ανάγκες, 
και από την άλλη, μεταξύ των ανα¬ 
γκών και των μέσων ικανοποίησης 
τους (δηλαδή των μορφών ή των 
τρόπων με τους οποίους οι ανάγκες 
αυτές ικανοποιούνται). Τι συνιστά μια 
ανάγκη -βασική ή μη βασική καθορί¬ 
ζεται από τους ίδιους τους πολίτες 
δημοκρατικά. Στη συνέχεια, το επίπε¬ 
δο της ικανοποίησης των αναγκών 
καθορίζεται συλλογικά και υλοποιεί¬ 
ται μέσω ενός μηχανισμού δημοκρα¬ 
τικού σχεδιασμού, ενώ τα μέσα ικα¬ 
νοποίησης τόσο των βασικών όσο και 
των μη βασικών αναγκών καθορίζο¬ 
νται απο τις προτιμήσεις των κατανα¬ 
λωτών, όπως εκφράζονται από τη 
χρήση των διατακτικών που διανέμο¬ 
νται σ’αυτούς σε αντάλλαγμα για 
βασική και μη βασική εργασία. Θα 
πρέπει να σημειωθεί ότι και οι δυο 
τύποι διατακτικών εκδίδονται σε προ¬ 
σωπική βάση, έτσι ώστε να μην 
μπορούν χρησιμοποιηθούν ως γενικό 
μέσο ανταλλαγής και συσσώρευσης, 
όπως το χρήμα. 

Οι Βασικές Διατακτικές (ΒΔ), που 
διανέμονται ως αντάλλαγμα για «βα¬ 
σική» δουλειά, (δηλαδή τον αριθμό 
των ωρών εργασίας που απαιτούνται 
από κάθε πολίτη σ’ ένα επάγγελμα της 
δικής του/της επιλογής για την αντι¬ 
μετώπιση των βασικών αναγκών), 
χρησιμοποιούνται για την κάλυψη 
των βασικών αναγκών. Οι διατακτι¬ 
κές αυτές, που είναι προσωπικές και 
εκδίδονται για λογαριασμό της συνο¬ 
μοσπονδίας, εξουσιοδοτούν κάθε πο¬ 
λίτη να ικανοποιεί, μέχρι ενός προ¬ 
καθορισμένου επιπέδου, εκείνες τις 
ανάγκες του/της που έχουν χαρακτη¬ 
ριστεί (δημοκρατικά) ως βασικές μέ¬ 
χρι ενός ορισμένου επιπέδου, χωρίς 
όμως να προκαθορίζουν τα συγκεκρι¬ 
μένα μέσα ικανοποίησής τους, έτσι 
ώστε να κατοχυρώνεται η δυνατότητα 
επιλογής. Προκειμένου να εξασφαλί¬ 
ζεται ότι το επίπεδο ικανοποίησης 
των βασικών αναγκών των πολιτών 
θα είναι το ίδιο σ’ ολόκληρη τη 
συνομοσπονδία, το τι συνιστά βασι¬ 
κή ανάγκη, καθώς και το μέχρι ποιο 
επίπεδο ικανοποίησης της, πρέπει να 
ικανοποιείται αποτελούν ζητήματα 
που θα πρέπει να καθορίζονται από 

τη συνομοσπονδιακή συνέλευση, με 
βάση τις αποφάσεις των δημοτικών 
συνελεύσεων και τους διαθέσιμους 
πόρους στη συνομοσπονδία. 

Οι Μη Βασικές Διατακτικές 
(ΜΒΔ), που διανέμονται ως αντάλλαγ¬ 
μα για μη βασική δουλειά, χρησιμο¬ 
ποιούνται για την ικανοποίηση των 
μη βασικών αναγκών (κατανάλωση μη 
στοιχειωδών αγαθών και υπηρεσιών) 
καθώς και για την ικανοποίηση των 
βασικών αναγκών πέραν του προκα¬ 
θορισμένου από τη συνομοσπονδιακή 



συνέλευση επιπέδου. Οι ΜΒΔ είναι 
προσωπικές, όπως και οι ΒΔ, αλλά 
εκδίδονται για λογαριασμό της κάθε 
κοινότητας και όχι της συνομοσπον¬ 
δίας. Η προσωπική εργασία των πο¬ 
λιτών πάνω από τον καθορισμένο 
αριθμό «βασικών» ωρών είναι εθελο¬ 
ντική και τους εξουσιοδοτεί σε ΜΒΔ, 
οι οποίες μπορούν να χρησιμοποιη¬ 
θούν να συμμετέχουν στην ικανοποί¬ 
ηση μη βασικών αναγκών τους. Οι 
'τιμές’ σε αυτό το σύστημα αντί, με 
βάση τον αριθμό των ΜΒΔ που έχουν 
στην κατοχή τους να αντανακλούν 
ελλείψεις που σχετίζονται μ’ ένα 
διαστρεβλωμένο πρότυπο κατανομής 
του εισοδήματος/πλούτου (όπως στην 
οικονομία της αγοράς) λειτουργούν 
ως μεριστικά τεχνάσματα για να 
προσαρμόσουν τις ελλείψεις στις 
επιθυμίες των πολιτών, δηλαδή τη 


σύνδεση των πρώτων ως οδηγών για 
μια δημοκρατική κατανομή των αγα¬ 
θών και των υπηρεσιών. Έτσι, δηλαδή 
οι τιμές, αντί να είναι η αιτία του 
μερισμού όπως στο σύστημα της 
αγοράς γίνονται το αποτέλεσμά του 
και τους ανατίθεται ο ρόλος να εξι¬ 
σορροπούν τη ζήτηση με τη προσφο¬ 
ρά σε μια τεχνητή «αγορά» που 
εξασφαλίζει την ανεξαρτησία τόσο 
των καταναλωτών όσο και των παρα¬ 
γωγών. Οι «τιμές» που διαμορφώνο¬ 
νται μ’ αυτό τον τρόπο, σε συνδυασμό 
με ένα σύνθετο «δείκτη επιθυμητικό- 
τητας» (που σχεδιάζεται με βάση τις 
«εκπεφρασμένες» προτιμήσεις των 
πολιτών όσον αφορά τον τύπο εργα¬ 
σίας που επιθυμούν να κάνουν), καθο¬ 
ρίζουν ένα «υποκειμενικό» μέγεθος 
αμοιβής για μη βασική εργασία, στη 
θέση του “αντικειμενικού* μεγέθους 
που προτείνεται από την εργασιακή 
θεωρία της αξίας. 

Όπως κάνει φανερό η παραπάνω 
σύντομη περιγραφή του μοντέλου της 
οικονομικής δημοκρατίας, το πρόταγ- 
μα για μια περιεκτική δημοκρατία 
αναφέρεται σε μια μελλοντική διεθνή 
πολιτική οικονομία η οποία ξεπερνάει 
τόσο την πολιτική οικονομία του 
κρατικιστικού σοσιαλισμού, όπως υ¬ 
λοποιήθηκε στις χώρες του «υπαρ¬ 
κτού σοσιαλισμού» στην Ανατολική 
Ευρώπη, όσο και την πολιτική οικο¬ 
νομία της οικονομίας της αγοράς, είτε 
με την μορφή της μικτής οικονομίας 
της σοσιαλδημοκρατικής συναίνεσης, 
είτε με την παρούσα νέο-φιλελεύθερη 
μορφή της. 

Η Δημοκρατία 
στον κοινωνικό χώρο 

Η ικανοποίηση των παραπάνω 
προϋποθέσεων της πολιτικής 
και της οικονομικής δημοκρατίας θα 
σήμαινε την ανάκτηση του πολιτικού 
και οικονομικού χώρου από τον δη¬ 
μόσιο χώρο, δηλαδή την ανάκτηση 
μιας πραγματικής κοινωνικής ατομι¬ 
κότητας, τη δημιουργία συνθηκών 
ελευθερίας και αυτοκαθορισμού, τό¬ 
σο στο πολιτικό όσο και στο οικονο¬ 
μικό επίπεδο. Εντούτοις, η πολιτική 


και οικονομική δύναμη δεν είναι οι 
μόνες μορφές δύναμης και επομένως η 
πολιτική και η οικονομική δημοκρα¬ 
τία δεν εξασφαλίζουν από μόνες τους 
μια περιεκτική δημοκρατία. Με άλλα 
λόγια, μια περιεκτική δημοκρατία 
είναι αδιανόητη εάν δεν επεκτείνεται 
στο ευρύτερο κοινωνικό πεδίο για να 
συμπεριλάβει το χώρο εργασίας, το 
νοικοκυριό, τον εκπαιδευτικό χώρο 
και στην πραγματικότητα κάθε οικο¬ 
νομικό ή πολιτισμικό θεσμό που 
αποτελεί στοιχείο του χώρου αυτού. 

Ιστορικά, εισήχθησαν διάφορες 
μορφές δημοκρατίας στον κοινωνικό 
χώρο, ιδιαίτερα στον αιώνα μας, 
συνήθως σε περιόδους επαναστατι¬ 
κής δραστηριότητας. Εντούτοις, οι 
μορφές αυτές δημοκρατίας όχι μόνο 
υπήρξαν βραχύβιες αλλά και σπάνια 
εκτείνονταν πέρα από το χώρο εργα¬ 
σίας (π.χ. τα ουγγρικά εργατικά συμ¬ 
βούλια το 1956) και το χώρο της 
εκπαίδευσης (π.χ. οι παρισινές φοιτη¬ 
τικές συνελεύσεις το 1968). 

Το θέμα σήμερα είναι πως θα 
επεκτείνουμε τη δημοκρατία σε άλ¬ 
λες μορφές κοινωνικής οργάνωσης, 
όπως το νοικοκυριό, χωρίς να καταρ¬ 
γήσουμε τον διαχωρισμό μεταξύ ιδιω¬ 
τικού και δημόσιου χώρου. Με άλλα 
λόγια, πώς θα υιοθετήσουμε τέτοιους 
θεσμούς, οι οποίοι εισάγουν τη δη¬ 
μοκρατία στο νοικοκυριό και τον 





ΕΛΕΥΘΕΡΙΑΚΟ Σ ΚΟΙΝΟΤΙΣΜΟΣ 


κοινωνικό χώρο γενικότερα ενώ συγ¬ 
χρόνως ενδυναμώνουν τους θεσμούς 
της πολιτικής και οικονομικής δημο¬ 
κρατίας. Και αυτό, διότι μια αποτε¬ 
λεσματική δημοκρατία είναι αδιανόη¬ 
τη εάν ο ελεύθερος χρόνος δεν κατα- 
νέμεται εξίσου μεταξύ όλων των πο¬ 
λιτών. Όμως, στο βαθμό που εξακο¬ 
λουθούν να υφίστανται οι σημερινές 
ιεραρχικές συνθήκες στο νοικοκυριό, 
στο χώρο εργασίας και σ’ οποιονδή- 
ποτε άλλο χώρο, η προϋπόθεση αυτή 
δεν μπορεί ποτέ να ικανοποιηθεί. 
Επιπλέον, η δημοκρατία στον κοινω¬ 
νικό χώρο, ιδιαίτερα στο νοικοκυριό, 
είναι αδύνατη, εάν δεν εισαχθούν 
θεσμικές ρυθμίσεις που να αναγνωρί¬ 
ζουν το ρόλο του νοικοκυριού στην 
ικανοποίηση των αναγκών και να 
ενσωματώνουν τη φροντίδα και τις 
υπηρεσίες, που παρέχονται στο πλαί¬ 
σιό του, στο γενικό σχήμα ικανοποί¬ 
ησης των αναγκών. 

Οικολογική Δημοκρατία 

Ε άν δούμε τη δημοκρατία ως μια 
διαδικασία κοινωνικής αυτοθέ- 
σμισης, όπου δεν υπάρχει κανένας 
θεϊκά ή «αντικειμενικά» καθοριζόμε¬ 
νος κώδικας ανθρώπινης συμπεριφο¬ 
ράς, δεν υπάρχουν εγγυήσεις ότι μια 
περιεκτική δημοκρατία θα μπορούσε 
να εξασφαλίζει μια οικολογική δημο¬ 
κρατία με την έννοια που ορίστηκε 
παραπάνω. Επομένως, η αντικατάστα¬ 
ση της οικονομίας της αγοράς από ένα 
νέο θεσμικό πλαίσιο περιεκτικής δη¬ 
μοκρατίας συνιστά μόνο την αναγκαία 
συνθήκη για μια αρμονική σχέση 
μεταξύ του φυσικού και του κοινωνι¬ 
κού κόσμου. Η επαρκής συνθήκη 
αναφέρεται στο επίπεδο οικολογικής 
συνείδησης των πολιτών. Παρόλα’ 
αυτά, θα μπορούσε κανείς εύλογα να 
1 ί περιμένει ότι η ριζοσπαστική αλλαγή 
_ στο κυρίαρχο κοινωνικό παράδειγμα 
που θα ακολουθήσει τη θέσμιση μιας 
περιεκτικής δημοκρατίας, σε συνδυα¬ 
σμό με τον αποφασιστικό ρόλο που θα 
παίζει η παιδεία σ’ ένα φιλικό προς το 
περιβάλλον θεσμικό πλαίσιο, θα οδη¬ 
γήσουν σε μια ριζική αλλαγή της 
ανθρώπινης συμπεριφοράς προς τη 
Φύση. 



Με άλλα λόγια, μια δημοκρατική 
οικολογική προοπτική δεν μπορεί να 
προχωρήσει πέρα από τις θεσμικές 
προϋποθέσεις που προσφέρουν τις 
μεγαλύτερες ελπίδες για μια καλύτε¬ 
ρη σχέση του ανθρώπου με τη Φύση. 
Εντούτοις, υπάρχουν ισχυροί λόγοι 
να πιστεύουμε ότι η σχέση μεταξύ της 
περιεκτικής δημοκρατίας και της Φύ¬ 
σης θα είναι πολύ πιο αρμονική από 
τη σχέση που θα μπορούσε ποτέ να 
επιτευχθεί στην οικονομία της αγο¬ 
ράς, ή στο σοσιαλιστικό κρατισμό. Οι 
παράγοντες που στηρίζουν την πεποί¬ 
θηση αυτή αναφέρονται και στα τρία 
στοιχεία μιας περιεκτικής δημοκρα¬ 
τίας: το πολιτικό, το οικονομικό και 
το κοινωνικό. 

• Στο πολιτικό επίπεδο, έχουμε λό¬ 
γους να πιστεύουμε ότι η δημιουρ¬ 
γία ενός δημόσιου χώρου θα συμ- 
βάλει σημαντικά, από μόνη της, 
στο να γίνει ο υλισμός λιγότερο 
ελκυστικός. Και αυτό, διότι ο 
δημόσιος χώρος θα δώσει ένα νέο 
νόημα στη ζωή για να γεμίσει το 
υπαρξιακό κενό που δημιουργεί η 
σημερινή καταναλωτική κοινωνία. 
Η συνειδητοποίηση του τι σημαί¬ 
νει να είναι κανείς άνθρωπος λογι¬ 
κά θα έπρεπε να μας στρέψει ξανά 
προς τη Φύση. 

• Επίσης, στο οικονομικό επίπεδο. 


δεν είναι τυχαίο ότι, ιστορικά, η 
διαδικασία μαζικής καταστροφής 
του περιβάλλοντος συμπίπτει με 
τη διαδικασία αγοραιοποίησης 
'της οικονομίας. Με άλλα λόγια, η 
ανάδυση της οικονομίας της αγο¬ 
ράς και της συνακόλουθης οικονο¬ 
μίας ανάπτυξης είχε κρίσιμες συ¬ 
νέπειες για τη σχέση κοινωνίας και 
Φύσης και οδήγησε στην επικρά¬ 
τηση της ιδεολογίας ανάπτυξης ως 
του κυρίαρχου κοινωνικού παρα¬ 
δείγματος. Έτσι, έγινε κυρίαρχη 
μια «εργαλειακή» αντίληψη της 
Φύσης, στην οποία η Φύση εθε- 
ωρείτο ως ένα εργαλείο για την 
ανάπτυξη, σε μια διαδικασία απε¬ 
ριόριστης συγκέντρωσης δύναμης. 
Εάν υποθέσουμε ότι, σήμερα, μόνο 
μια συνομοσπονδιακή κοινωνία θα 
μπορούσε να εξασφαλίσει την πε- 
ριεκπκή δημοκρατία, είναι εύλογο 
να υποθέσουμε περαιτέρω ότι όταν 
η οικονομία της αγοράς αντικατα- 
σταθεί από μια δημοκρατική συνο- 
μοσπονδιακή οικονομία, η δυναμι¬ 
κή ανάπτυξη ή θάνατος της πρώτης 
θα αντικατασταθεί από τη νέα 
κοινωνική δυναμική της δεύτερης: 
μια δυναμική που θα στοχεύει στην 
ικανοποίηση των κοινοτικών ανα¬ 
γκών και όχι στην ανάπτυξη κα¬ 
θαυτή. Εάν η ικανοποίηση των 
κοινοτικών αναγκών δεν εξαρτά- 
ται, όπως σήμερα, από τη συνεχή 
επέκταση της παραγωγής για να 
καλυφθούν οι «ανάγκες» που δη¬ 
μιουργεί η αγορά και, εάν αποκα¬ 
τασταθεί ο δεσμός μεταξύ κοινω¬ 
νίας και οικονομίας, τότε δεν 
υπάρχει κανένας λόγος για τον 
οποίο η σημερινή εργαλειακή αντί¬ 
ληψη της φύσης θα συνεχίσει να 
καθορίζει την ανθρώπινη συμπερι¬ 
φορά. 

Επί πλέον, θα μπορούσαμε, επίσης 
εύλογα, να περιμένουμε ότι η δη¬ 
μοκρατία στο γενικότερο κοινωνι¬ 
κό χώρο θα είναι φιλική προς το 
περιβάλλον. Η εξάλειψη των πα¬ 
τριαρχικών σχέσεων στο νοικοκυ¬ 
ριό και των ιεραρχικών σχέσεων 
γενικά θα δημιουργούσε ένα νέο 
αντί-κυριαρχικό ήθος που θα επε- 
κτεινόταν τόσο στην Φύση όσο και 

στη Κοινωνία. Με άλλα λόγια, η 
δημιουργία δημοκρατικών συνθη¬ 
κών στο κοινωνικό πεδίο θα ήταν 
ένα αποτελεσματικό βήμα στη δη¬ 
μιουργία των επαρκών συνθηκών 
για μια αρμονική σχέση φύσης- 
κοινωνίας. 

• Τέλος, το γεγονός ότι η βασική 
μονάδα κοινωνικής, οικονομικής 
και πολιτικής ζωής στην συνομο- 
σπονδιακή δημοκρατία θα είναι η 
κοινότητα, θα έπρεπε να ενδυναμώ¬ 
νει το φιλικό προς το περιβάλλον 
χαρακτήρα της. Είναι λογικό να 
υποθέσουμε και η εμπειρία σχετικά 
με την αξιοσημείωτη επιτυχία το¬ 
πικών κοινοτήτων στη διαφύλαξη 
του περιβάλλοντός υποστηρίζει 
την υπόθεση αυτή ότι, όταν οι 
άνθρωποι στηρίζονται άμεσα στο 
φυσικό τους περιβάλλον για να 
επιβιώσουν, αναπτύσσουν μια στε¬ 
νή σχέση μ’ αυτό, η οποία αναγκα¬ 
στικά επηρεάζει θετικά τη συμπε¬ 
ριφορά τους προς αυτό. Εντούτοις, 
η προϋπόθεση για να είναι επιτυ¬ 
χής ο τοπικός έλεγχος του περι¬ 
βάλλοντος είναι ότι η κοινότητα 
βασίζεται στο φυσικό περιβάλλον 
για τη μακροπρόθεσμη επιβίωσή 
της και ότι κατά συνέπεια έχει 
άμεσο συμφέρον να το προστατέ¬ 
ψει ένας ακόμα λόγος για τον οποίο 
μια οικολογική κοινωνία είναι 



αδύνατη χωρίς την οικονομική 
δημοκρατία. 

Μια νέα αντίληψη 
για την ιδιότητα του πολίτη 

Ο ι παραπάνω συνθήκες της δη¬ 
μοκρατίας συνεπάγονται μια 
νέα αντίληψη της ιδιότητας του πολί¬ 
τη: οικονομική, πολιτική, κοινωνική 
και πολιτισμική. Έτσι, 

• η πολιτική ιδιότητα του πολίτη 
εμπεριέχει νέες πολιτικές δομές 
και την επιστροφή στην κλασική 
αντίληψη της πολιτικής (άμεση 
δημοκρατία). 

• η οικονομική ιδιότητα του πολίτη 
εμπεριέχει νέες οικονομικές δομές 
δημοτικής ιδιοκτησίας και ελέγχου 
των οικονομικών πόρων (οικονο¬ 
μική δημοκρατία) 

• η κοινωνική ιδιότητα του πολίτη 
εμπεριέχει δομές αυτοδιαχείρισης 
στο χώρο εργασίας, δημοκρατία 
στο νοικοκυριό και νέες δομές 
πρόνοιας, στις οποίες όλες οι 
βασικές ανάγκες (που θα καθορί¬ 
ζονται δημοκρατικά) καλύπτονται 
από τους κοινοτικούς πόρους, είτε 
αυτές ικανοποιούνται στο νοικοκυ¬ 
ριό είτε στο κοινοτικό επίπεδο. 
Τέλος, 

• η πολιτισμική ιδιότητα του πολίτη 
εμπεριέχει νέες δημοκρατικές δο¬ 
μές διάδοσης και ελέγχου των 
πληροφοριών και της κουλτούρας 
(ΜΜΕ, τέχνη κτλ) που επιτρέπουν 
σε κάθε μέλος της κοινότητας να 
συμμετέχει στη διαδικασία και 
ταυτόχρονα να αναπτύσσει τις δια¬ 
νοητικές και πολιτισμικές του δυ¬ 
νατότητες. 

Μολονότι η έννοια αυτή της 
ιδιότητας του πολίτη συνεπάγεται 
μια έννοια της πολιτικής κοινότητας 
η οποία, οριζόμενη γεωγραφικά, απο¬ 
τελεί τη θεμελιακή μονάδα της πολι¬ 
τικής, οικονομικής και κοινωνικής 
ζωής, εντούτοις, στην περιεκτική 
δημοκρατία η κοινότητα συναρθρώ¬ 
νεται με διάφορες άλλες, μη γεωγρα¬ 
φικά καθορισμένες, κοινότητες (πο¬ 
λιτισμικές, επαγγελματικές, ιδεολογι¬ 
κές κτλ). Επομένως, η κοινότητα και η 



ιδιότητα του πολίτη, όπως ορίζονται 
εδώ, δεν αποκλείουν πολιτισμικές 
διαφορές ή άλλες διαφορές με βάση 
το φύλο, την ηλικία, την εθνότητα 
κτλ, αλλά παρέχουν απλώς το δημό¬ 
σιο χώρο όπου μπορούν να εκφρα¬ 
στούν οι διαφορές αυτές. Ακόμη, οι 
διευθετήσεις αυτές θεσμίζουν διάφο¬ 
ρες ασφαλιστικές δικλίδες που στο¬ 
χεύουν ν’ αποκλείσουν την περιθω¬ 
ριοποίηση τέτοιων διαφορών από την 
πλειονότητα. Εκείνο, επομένως, που 
ενώνει τους ανθρώπους σε μια πολιτι¬ 
κή κοινότητα ή σε μια συνομοσπονδία 
κοινοτήτων δεν είναι κάποιες κοινές 
αξίες, που επιβάλλονται στην κοινό¬ 
τητα από μια εθνικιστική ιδεολογία, 
θρησκευτικό δόγμα, μυστικιστική πί¬ 
στη ή «αντικειμενική» ερμηνεία της 
φυσικής ή της κοινωνικής «εξέλιξης», 
αλλά οι δημοκρατικοί θεσμοί και 
πρακτικές, που έχουν εγκαθιδρυθεί 
από τους ίδιους τους πολίτες. 

Είναι φανερό ότι η παραπάνω νέα 
αντίληψη της ιδιότητας του πολίτη 
ελάχιστη σχέση έχει με τον φιλελεύ¬ 
θερο και σοσιαλιστικό ορισμό της 
ιδιότητας του πολίτη, που συνδέονται 
με τη φιλελεύθερη και τη σοσιαλιστι¬ 
κή αντίληψη για τα ανθρώπινα δι¬ 
καιώματα αντίστοιχα. Έτσι, για τους 
φιλελεύθερους, ο πολίτης είναι απλώς 
ο ατομικός φορέας συγκεκριμένων 

ελευθεριών και πολιτικών δικαιωμά¬ 
των που αναγνωρίζονται από το νόμο 
και που υποτίθεται ότι διασφαλίζουν 
την ίση κατανομή της πολιτικής 
δύναμης. Ακόμα, για τους σοσιαλι¬ 
στές, ο πολίτης είναι φορέας όχι 
απλώς πολιτικών δικαιωμάτων και 
ελευθεριών αλλά και κάποιων οικονο¬ 
μικών και κοινωνικών δικαιωμάτων, 
ενώ για τους μαρξιστές η ιδιότητα του 
πολίτη πραγματώνεται με τη συλλο¬ 
γική ιδιοκτησία των μέσων παραγω¬ 
γής. Η αντίληψη της ιδιότητας του 
πολίτη που υιοθετείται εδώ, την οποία 
θα μπορούσαμε να ονομάσουμε δημο¬ 
κρατική αντίληψη, βασίζεται στον 
ορισμό που δώσαμε στην περιεκτική 
δημοκρατία και προϋποθέτει μια 
«συμμετοχική» αντίληψη της ενερ¬ 
γού ιδιότητας του πολίτη, όπως αυτή 
που υπαινίσσεται στο έργο της η 
Χάννα Αρεντ. Στην αντίληψη αυτή η 
πολιτική δραστηριότητα δεν είναι ένα 
μέσο για κάποιο σκοπό, αλλά ένας 
αυτοσκοπός. Είναι επομένως φανερό 
ότι αυτή η αντίληψη της ιδιότητας 
του πολίτη είναι ποιοτικά διαφορετι¬ 
κή από τη φιλελεύθερη και τη σο¬ 
σιαλδημοκρατική αντίληψη που υιο¬ 
θετούν μια «εργαλειακή» αντίληψη 
της ιδιότητας του πολίτη, δηλαδή. 


μια αντίληψη που σημαίνει ότι η 
ιδιότητα του πολίτη συνεπάγεται για 
τους πολίτες συγκεκριμένα δικαιώμα¬ 
τα, τα οποία μπορούν να ασκούν ως 
μέσα για την επίτευξη του στόχου της 
ατομικής ευημερίας. 

Εφαρμογές 

να σημαντικό γνωστικό πεδίο 
X-/ εχει ήδη αναπτυχθεί σε σχέση 
με την Περιεκτική Δημοκρατία και τις 
εφαρμογές της. Κρίσιμα θέματα όπως 
η στρατηγική της μετάβασης σε μια 
Περιεκτική Δημοκρατία, η σχέση της 
επιστήμης και της τεχνολογίας με τη 
δημοκρατία, η σημασία της ανάδυσης 
του ιρασιοναλισμού σε σχέση με το 
δημοκρατικό πρόταγμα, η αλληλεξάρ¬ 
τηση μεταξύ της κουλτούρας, των 
μέσων μαζικής ενημέρωσης και της 
δημοκρατίας, η σχέση μεταξύ κρά¬ 
τους πρόνοιας και οικονομικής δημο¬ 
κρατίας έχουν διερευνηθεί συστημα¬ 
τικά στο περιοδικό ΟοηοοΓαοχ & 
Ναίυνε, Τήε ΙπΐεπίΆίΐοπαΙ ΙοιαηαΙ οί 
Ιπείυείνε ΟαηοοΓαοχ. 


Τάκης Φωτόπουλος 


Βοηθήματα: 

Τάκη Φωτόπουλου (1997) Το- 
η'ΒΓά$ Απ ΙηοΙυβΐνε Οειηοεταεγ 
(Αονδίνο : €&δ56ΐ1), σελ. 401 
(Ελληνική μετάφραση: Περιεκτι¬ 
κή Δημοκρατία, Καστανιώτης, 
1999). Η Ιταλική έκδοση του 
βιβλίου έχει προγραμματιστεί 
για τον Νοέμβριο του 1999 και η 
Ισπανική για το 2000. 

ΏεΐΏΟΟΓΒοχ & Ναίατε, Τήε 
ΙπίεΓπαίΐοπΆΐ ΙουπιεΙ οΓ Ιηοΐαείνε 
ΟεΐΏοοταογ (Δημοκρατία και Φύ¬ 
ση, Η Διεθνής Επιθεώρηση της 
Περιεκτικής Δημοκρατίας (Μίρ: 
// \ν\ν\ν.ΐΒπάί.€θ. υΕ/ΐοιίΓΠίΐΙε. Το 
περιοδικό εκδίδεται από τον εκδο¬ 
τικό οίκο ΤεγΙοΓ & Εταπάε τρεις 
φορές το χρόνο. Ηδη έχουν εκδο- 
θεί πέντε τόμοι (από τρία τεύχη ο 
καθένας) με θεωρητικά άρθρα και 
διάλογο πάνω στην περιεκτική 
δημοκρατία και συναφή θέματα 
(τα πρώτα 10 τεύχη έχουν εκδοθεί 
και στα Ελληνικά με τον τίτλο 
Κοινωνία και Φύση (τεύχη 1-7) 
και Δημοκρατία και Φύση (τεύχη 
1-3). 

«Για δες που ανεβήκανε στην πλάτη μας, 
ρε μάγκες, οι εργατοϋπάλληλοι και τα λαμέ φρικιά» 

Σ το δεύτερο τεύχος^ της Ευτοπίας αναδημοσιεύσαμε περίπτωση, ένα εναλλακτικό ΗΓε-δίγΙε. Το Σαρακήνικο 

ένα κείμενο που περιέγραφε το κοινοτιστικό δεν είναι τίποτα περισσότερο λοιπόν από κάποια 

εγχείρημα του Σαρακήνίκου. Αίγες μέρες αργότερα, η γερμανικά ως επί το πλείστον φρικιά που γίνανε λαμέ. 

Κυριακάτικη Ελευθεροτυπία δημοσίευσε στο ένθετο αράζουν στα μαγευτικά ακρογιάλια της Ιθάκης, κόβουν 

περιοδικό Έψιλον ένα ρεπορτάζ σχετικά με τον τρόπο βόλτες με το ιστιοπλοϊκό τους στα καταγάλανα νερά 

ζωής των «Σαρακηνών» που έχουν απομείνει σ’ αυτήν του Ιονίου και σπάνε την απομόνωσή τους παίζοντας 

την απομονωμένη γωνιά της Ιθάκης. Εμείς δεν είχαμε στο χρηματιστήριο. Αυτά έχουν οι ουτοπίες φυγής, 

αναφερθεί στην εξέλιξη του εγχειρήματος αυτού, γιατί Όσα τέτοιου είδους εγχειρήματα ξεκόβουν από το 
δεν γνωρίζαμε επακριβώς τη σημερινή κατάσταση, υπόλοιπο αντικαθεστωτικό ρεύμα και αδιαφορούν να 

Ωστόσο, δεν ήταν πολύ δύσκολο να φανταστούμε πως συνάψουν σχέσεις με την τριγύρω τοπική κοινωνία δεν 
έχει εξελιχθεί. μπορούνπαράείτε να οδηγηθούν στην πλήρη διάλυση, 

Αν ο μικροαστισμός καραδοκεί για τον καθένα στη είτε να καταντήσουν τουριστικό θέρετρο κάποιων 
θέση ενός εργατοϋπάλληλου με σοβαρές αξιώσεις μιας μετανιωμένων (όπως συνέβη στην περίπτωση του 
παχουλής μισθολογικής ανέλιξης, ο αναχωρητισμός Σαρακήνίκου). Να “ναι αυτοί καλά κι εμείς καλύτερα! 
δεν θα μπορούσε παρά να προάγει, στην καλύτερη 

ΒΙΟΚΑΛΛΙΕΡΓΕΙΑ ΤΗΣ ΑΓΟΡΑΣ 
Ή ΣΥΝΕΡΓΑΤΙΚΗ ΒΙΟΚΑΑΑΙΕΡΓΕΙΑ; 


«Σε βλέπω πάλι βιαστική 
πριν βγει ο ήλιος να προλάβεις 
ευχές να δώσεις στα βοτάνια 
τους ανθούς να κόψεις της κολοκυθιάς 
θειάφι στις ντοματιές να ρίξεις 
τις σταφυλιές να ράνεις με χαλκό 
στα περιστέρια ν’ αλλάξεις το νερό 
το δυόσμο να κορφολογήσεις...» 

Απόσπασμα από ποίημα του Χρ. Λιοντάκη 



Σχέδιο €. Ηατρΐτ 


Η επικράτηση 

της συμβατικής καλλιέργειας 

Λ ίγες μόνο δεκαετίες στάθηκαν αρκετές για να 
μεταλλάξουν το φυσικό περιβάλλον και το 
αγροτικό τοπίο σε όσες περιοχές του πλανήτη 
επιβλήθηκε η διαρκώς επεκτεινόμενη καπιταλι¬ 
στική οικονομία. 

Οι παραδοσιακοί τρόποι καλλιέργειας εγκαταλείφθη- 
καν, οι ντόπιες ποικιλίες εξαφανίστηκαν ή περιορίστηκαν 
στους μικρούς σπιτικούς κήπους, λίμνες και έλη αποξη- 
ράνθηκαν, θεσμοί αλληλοβοήθειας απονεκρώθηκαν μαζί 
με τη σταδιακή παρακμή των κοινοτήτων. Η γεωργία και η 
κτηνοτροφία, που αποτελούν τους πρωταρχικούς παραγω¬ 
γικούς τομείς μαζί με την αλιεία, δεν ήταν δυνατόν να μην 
ενσωματωθούν στον ευρύτερο οικονομικό σχεδιασμό που 
ανέπτυξε κάθε εθνικό κράτος και που ονομάστηκε «εθνική 
οικονομία». Στα πλαίσια του σχεδιασμού αυτού, η γεωργι¬ 


κή και κτηνοτροφική παραγωγική διαδικασία έπαψε 
σταδιακά ν’ αποτελεί ένα σχετικά αύταρκες και μη 
εκχρηματισμένο οικονομικά σύστημα και οργανώθηκε 
πάνω σε νέες λειτουργικές δομές, σύμφωνες με τις επιταγές 
της ανάπτυξης της καπιταλιστικής οικονομίας. Ο συνδυα¬ 
σμός της επιβολής των νέων οικονομικών συνθηκών και 
της τεχνολογικής εξέλιξης ήταν αυτός που καθόρισε, σε 
γενικές γραμμές, τη διάλυση των παραγωγικών σχέσεων 
και διαδικασιών που ενυπήρχαν σε μικρές ανθρώπινες 
κοινότητες, οι οποίες ως τότε βρίσκονταν σε ισορροπημέ¬ 
νη σχέση με ένα αστικό κέντρο που περιτριγύριζαν. 


Η ανάπτυξη της καπιταλιστικής οικονομίας, έδωσε 
ώθηση στο δευτερογενή (βιομηχανία) και τριτογενή 
(υπηρεσίες, εμπόριο) τομέα παραγωγής, αποδυναμώνοντας 
έτσι την ύπαιθρο από μεγάλο κομμάτι του πληθυσμού της, 
το οποίο και συνέρευσε στις μεγάλες πόλεις. Η καπιτα¬ 
λιστική λογική της αύξησης της παραγωγής με κάθε μέσο 
και πέρα από οποιαδήποτε κοινωνική ή ηθική αξία, καθώς 
και οι τεράστιες ανάγκες που δημιουργούνται πλέον από τη 
ραγδαία αύξηση του αστικού πληθυσμού σε σχέση με 
αυτόν της υπαίθρου, θα οδηγήσουν στην ταχύτατη 
κυριάρχηση της λεγάμενης συμβατικής καλλιέργειας. 
Όπως γράφει ο Μ. Μπούκτσιν, «οι χειραγωγούμενοι 
άνθρωποι στις σύγχρονες πόλεις πρέπει να τραφούν, 
πράγμα που συνεπάγεται μιαν επέκταση της βιομηχανικής 
καλλιέργειας. Τα φυτά που προορίζονται για τροφή πρέπει 
να καλλιεργηθούν με τρόπο που να επιτρέπει έναν υψηλό 
βαθμό μηχανοποίησης κι αυτό όχι για να μειώσει τον 
ανθρώπινο μόχθο, αλλά για ν’ αυξήσει (υποτίθεται) την 
παραγωγικότητα και την αποδοτικότητα, να μεγιστοποι¬ 
ήσει τις επενδύσεις και να εκμεταλλευτεί τη βιόσφαιρα με 
τον πιο άθλιο τρόπο. Συνεπώς, το έδαφος των χωραφιών 
πρέπει να καταντήσει επίπεδη πεδιάδα πάτωμα εργοστα¬ 
σίου, αν θέλετε και οι φυσικές ποικιλίες στην τοπογραφία 
πρέπει να μειωθούν όσο είναι δυνατόν. Η ανάπτυξη των 
φυτών πρέπει να κανονίζεται καταλεπτώς, ώστε ν’ αντα- 
ποκρίνεται στα αυστηρά προγράμματα των εργοστασίων 
επεξεργασίας τροφίμων. Το όργωμα, η λίπανση του 
εδάφους, η σπορά κι ο θερισμός πρέπει να κανονίζονται 
σε μαζική κλίμακα, συνήθως αγνοώντας τελείως τη φυσική 
οικολογία μιας περιοχής. Μεγάλες περιοχές της γης πρέπει 
να χρησιμοποιηθούν για την καλλιέργεια ενός μονάχα 
σπαρτού μια μορφή γεωργικής καλλιέργειας τύπου φυτείας 
που ανοίγει το δρόμο όχι μόνο στη μηχανοποίηση, αλλά 
επίσης στις επιδημίες παρασίτων Τέλος, χημικές ουσίες 
πρέπει να χρησιμοποιούνται αφειδώς για την αντιμετώπιση 
των προβλημάτων που δημιουργούν τα έντομα, τα ζιζάνια 
και οι ασθένειες των φυτών, για τον κανονισμό της 

συγκομιδής και για τη μεγιστοποίηση της εκμετάλλευσης 
του εδάφους». Ο χημικός αυτός πόλεμος που εξαπολύθηκε 
σε πάσης φύσεως έντομα και ζιζάνια, σε συνδυασμό με την 
εντατική χρήση χημικών λιπασμάτων, οδήγησε στην 
απονέκρωση του εδάφους, στη ριζική πτώχευση της 
χλωρίδας και πανίδας τεράστιων περιοχών, στη μόλυνση 
των νερών (των ποταμιών και του υδροφόρου ορίζοντα), 
καθώς και στην αύξηση των περιπτώσεων καρκινοπαθειών. 

Η εμφάνιση 
της βιοκαλλιέργειας 

Ο ι δύο βασικότεροι λόγοι που, πολύ χοντρικά, συνέ- 
τειναν στην εμφάνιση της έννοιας της βιοκαλλιέρ- 
γειας είναι οι εξής: Από τη μία πλευρά η αμφισβήτηση της 
αποτελεσματικότητας και των επιπτώσεων της συμβατικής 
καλλιέργειας και από την άλλη, ο φόβος που έχει 
εισχωρήσει σε αρκετούς καταναλωτές (κυρίως των ανωτέ- 
ρων τάξεων) σχετικά με τη συμβολή των φυτοφαρμάκων και 
των υπολειμμάτων των χημικών λιπασμάτων στην πάθηση 
του καρκίνου. Ακόμη, η εμφάνιση των «τρελών αγελάδων» 
των «κοτόπουλων με διοξίνη» και εσχάτως των «αγελάδων 
με Αίάε» προκάλεσε τη ζήτηση και κτηνοτροφικών 
προϊόντων που θα παράγονται με «οικολογικό» τρόπο. 

Σε γενικές γραμμές, «βιολογικά» γεωργικά προϊόντα 
λέγονται εκείνα που έχουν παραχθεί δίχως τη χρησιμοποί¬ 
ηση βιομηχανικών χημικών παρασκευασμάτων που επιβα¬ 
ρύνουν το φυσικό περιβάλλον. Αντίστοιχα, η παραγωγή 
κτηνοτροφικών «βιολογικών προϊόντων» έχει να κάνει με 
τον καθορισμό συγκεκριμένων συνθηκών, όσον αφορά την 
αναπαραγωγή των ζώων, την εκτροφή τους, ακόμη και τη 
μεταφορά τους για το σφαγείο. Για παράδειγμα, «ενέργειες 
όπως η τοποθέτηση ελαστικών ιμάντων στις ουρές των 
προβάτων, η κοπή της ουράς, η κοπή των δοντιών, του 
ράμφους, των κεράτων απαγορεύεται να χρησιμοποιούνται 
στη βιολογική κτηνοτροφία» {Καθημερινή, 20/6/99). 

Σε αντίθεση με την μονοκαλλιέργεια που έχει επι¬ 
βάλλει η συμβατική γεωργία, στην οικολογική γεωργία 
χαρακτηριστικό στοιχείο είναι η πολυκαλλιέργεια. Στη 
βιοκαλλιέργεια, δεν θα συναντήσουμε τεράστιες εκτάσεις 
με την παρουσία ενός μόνο σπαρτού, αλλά τα χωράφια 
χωρίζονται σε μικρές περιοχές, όπου γειτνιάζουν μεταξύ 
τους πολλές καλλιέργειες φυτών, εμποδίζοντας έτσι τη 
γρήγορη εξάπλωση ασθενειών σε μεγάλες περιοχές. Οι 
μικρές σχετικά εκτάσεις των βιοκαλλιεργειών σε συνδυα¬ 
σμό με τη χρησιμοποίηση οργανικής μόνο λίπανσης έχουν 
ως αποτέλεσμα μια μειωμένη παραγωγή αρχικά μεγαλύτε¬ 
ρη και μετέπειτα μικρή έως ελάχιστη σε σχέση πάντα με τις 
αποδόσεις των συμβατικών εκμεταλλεύσεων. Επίσης, η 
επιστροφή στο ξεχορτάριασμα λόγω της απουσίας των 
ζιζανιοκτόνων στην οικολογική γεωργική διαδικασία έχει 
κι αυτή ως αποτέλεσμα την αύξηση του κόστους παραγω¬ 
γής, εφόσον χρειάζονται περισσότερα εργατικά χέρια. 


Βιοκαλλιέργεια και οικολογία 


πως ειπώθηκε και παραπάνω, η εμφάνιση της 
V-/ έννοιας της βιοκαλλιέργειας αναπτύχθηκε ουσιαστι¬ 
κά μέσα από τους κύκλους του οικολογικού κινήματος που 
άρχισε να επικρίνει την ανεξέλεγκτη καταστροφή των 
φυσικών πόρων και του περιβάλλοντος, όταν μεταπολεμικά 
διαφάνηκαν οι πρώτες ιδιαίτερα σοβαρές επιπτώσεις της 
βιομηχανικής ανάπτυξης στο οικοσύστημα. Η στενή, 
περιβαλλοντίστικη αντιμετώπιση του οικολογικού προ¬ 
βλήματος και η θαυμαστή ικανότητα του καπιταλισμού, 
στα μεταπολεμικά χρόνια, να αφομοιώνει σχεδόν οτιδήπο¬ 
τε ξεπερνώντας έτσι τις κρίσεις που ο ίδιος δημιουργεί και 
αναπτύσσοντας καινούρια δυναμική γέννησαν έναν ακόμα 
τομέα της υποταγμένη στην καπιταλιστική οικονομία 
γεωργία. 

Αποστειρωμένος από την ουσιαστική πολιτική διά¬ 
σταση του όλου ζητήματος, ο περιβαλλοντισμός αντιμε¬ 
τωπίζει την καταστροφή των φυσικών πόρων και του 
περιβάλλοντος απλώς ως αποτέλεσμα μιας «κακής» ή 
«αλόγιστης» καπιταλιστικής ανάπτυξης και όχι ως απα¬ 
ραίτητο μέσο για την επίτευξη της ανάπτυξης αυτής. Τα 
εκατομμύρια των μηχανών δεν θα μπορούσαν να φτιαχτούν 
δίχως την εντατική εξόρυξη των μεταλλευμάτων και να 
κινηθούν δίχως μια ανάλογη χρησιμοποίηση των καυσί¬ 
μων. Οι τσιμεντουπόλεις και τα απεριόριστα χιλιόμετρα 
των ασφαλτοστρωμένων δρόμων δεν θα μπορούσαν να 
ξαπλωθούν στην επιφάνεια του πλανήτη δίχως τη μετατρο¬ 
πή αμέτρητων βουνών σε νταμάρια. Και όσον αφορά το 
θέμα του παρόντος κειμένου, η εντατική γεωργία που 
μοναδικός στόχος της είναι η ποσοτική αύξηση των 
παραγόμενων προϊόντων δεν θα μπορούσε να εγκαθιδρυθεί 
δίχως τη χρησιμοποίηση οποιουδήποτε βλαβερού για το 
περιβάλλον και για τον άνθρωπο μέσου (π.χ. χημικά 
λιπάσματα, ζιζανιοκτόνα, εντομοκτόνα, μεταλλαγμένα 
τρόφιμα, κλπ). 

Το μόνο που έχουν να προσφέρουν όλες αυτές οι 
περιβαλλοντικές οργανώσεις είναι στο να συντελούν στην 
κατασκευή μιας «οικολογικής ευαισθησίας», τόσο πολύτι¬ 
μης για τη διαμόρφωση ενός «ανθρώπινου προσώπου» της 
καπιταλιστικής αγοράς. Άραγε πόσο θα παραπονούνταν οι 
ευαισθητοποιημένοι της Οτεεηρεαοε αν ζούσαν πριν από 
έναν αιώνα και αντίκριζαν τις εκατοντάδες των κολίγων να 
καλλιεργούν τη γη των τσιφλικάδων δίχως τη χρήση 
χημικών σκευασμάτων; Φανταζόμαστε κάπως ανάλογα με 
την αντίδρασή τους για τον βομβαρδισμό του Κόσοβου: 
διαμαρτυρόμενοι δηλαδή για το τοξικό νέφος που προκά- 
λεσαν οι βομβαρδισμοί των αεροσκαφών του ΝΑΤΟ και 
παραλείποντας να τους συμβουλεύσουν να ακολουθούν 
άλλες φορές τους «οικολογικούς» τρόπους μαζικής σφαγής 
με το σπαθί ή το μπαρούτι. 

Όπως η κοινωνία της μόλυνσης δεν καθαρίζεται, αλλά 
μονάχα ανατρέπεται, έτσι και η μετατροπή της καλλιέρ¬ 
γειας των αγροκτημάτων από συμβατική σε «οικολογική» 

θ’ αποτελούσε ουσιαστικά μια τρύπα στο νερό αν δεν 
αναιρέσει τον καπιταλιστικό χαρακτήρα των παραγωγικών 
σχέσεων και διαδικασίας. Όπως αναφέρει ο Μ. Μπού- 
κτσιν, «ακόμα και στις αποκαλούμενες εναλλακτικές 
επιχειρήσεις, όπως τα οργανικά αγροκτήματα, τα εργαστή¬ 
ρια και οι συνεταιρισμοί τροφίμων, η ηθική έμπνευση που 
ενδεχομένως προκάλεσε την ανάδυσή τους έχει σε 
σημαντικό βαθμό αμβλυνθεί και απειλείται με πλήρη 
εξαφάνιση. Στο βαθμό που αυτές οι δραστηριότητες 
«καθιερώθηκαν», έγιναν περισσότερο επιχειρηματικές 
παρά ηθικές. Αυτό είναι ιδιαίτερα αληθινό στην περίπτω¬ 
ση που η ηθική έμπνευση συγχέεται με την υλική ανάγκη. 
Ένα αγρόκτημα το οποίο έχει ως προορισμό του να 
ικανοποιεί απλώς την «ανάγκη» για «καλή τροφή» παρά 
για τροφή που να καλλιεργείται με το αίσθημα της 
«αγαθότητας» και του οικολογικού ενδιαφέροντος ή ένας 
«συνεταιρισμός τροφίμων», που αποσκοπεί στην προμή¬ 
θεια «καλής τροφής» σε χαμηλές τιμές, καθοδηγούνται 
περισσότερο από την ανάγκη παρά από ηθικές αρχές. Αυτό 
σημαίνει ότι προορισμός τους είναι η ικανοποίηση ενός 
συμφέροντος που είναι περισσότερο πραγματιστικό παρά 
ηθικό.» 

Ποιό λοιπόν το νόημα ενός «οικολογικού» προϊόντος 
που παράγεται με τον κακοπληρωμένο κόπο κάποιων 
μισθωτών σκλάβων και προορίζεται ως διεγερτικό «φάρ¬ 
μακο» της αστικής ασθένειας της υγιεινής δια(σ)τροφής; 
«Θέτοντας το ζήτημα δίχως περιστροφές: ένα οργανικό 
καρότο, ένα χειροποίητο ένδυμα, ένα ξύλινο χειροτέχνημα 
ή ένα ζευγάρι δερμάτινες μπότες, στο βαθμό ηου δεν είναι 
φορείς ενός ηθικού μηνύματος, παραμένουν απλά «πράγματα» 
που οι άνθρωποι τα αντιμετωπίζουν στο συνεταιρισμό 
τροφίμων ή στο εργαστήρι το ίδιο απρόσωπα όπως και στο 
εμπορικό κέντρο. Με μόνη την ποιότητά του, την οικολο¬ 
γική του προέλευση και τη χρησιμότητά του, το «πράγμα» 
από μόνο του δεν μπορεί να εκφράσει το ηθικό μήνυμα. 
Ενδέχεται να είναι υγιεινό, θρεπτικό, ελκυστικό και 
αμόλυντο από τους ρύπους που ρυπαίνουν τα σώματά μας 
και τις γεύσεις μας δεν αρκούν όμως αυτά για να θεωρηθεί 
«αγαθό» με την ηθική έννοια. Η ηθική «αγαθότητα» μπορεί 
να προέλθει μόνο από τον τρόπο με τον οποίο οι άνθρωποι 
αλληλεπιδρούν μεταξύ τους και από το αίσθημα ηθικού 
σκοπού που διέπει τις παραγωγικές τους δραστηριότητες. 
Ενυπάρχει στον τρόπο που τα «αγαθά» ανταλλάσσονται ή, 
για να θέσω το ζήτημα πιο ριζοσπαστικά, στον τρόπο που η 
ανταλλαγή χρησιμοποιείται για να τα διανέμει κατάλληλα 
έτσι ώστε ο «αγοραστής» και ο «πωλητής» να πάψουν να 
είναι δυο διαχωρισμένοι και αντιθετικοί πόλοι και να 
συνενωθούν σε μια οικονομική κοινότητα που να τη 
χαρακτηρίζουν αδελφικές σχέσεις βασισμένες σε ένα 
αίσθημα αμοιβαίας ταύτισης και προσωπικής συμπληρω- 
ματικότητας. Φροντίδα, υπευθυνότητα και υποχρέωση 
γίνονται η αυθεντική «αναρτημένη τιμή» μιας ηθικής 
οικονομίας σε αντιδιαστολή με τον τόκο, το κόστος, την 
αποδοτικότητα που υπεισέρχονται στην «αναρτημένη 
τιμή» της αγοραίας οικονομίας.» 



Σχέδιο €. ΗατρεΓ 


Βιοκαλλιέργειες 
και καπιταλιστική οικονομία 

Π ροτού όμως γίνει μια εκτενέστερη αναφορά στη 
σχέση της «βιολογικής» γεωργίας με οικονομικές 
δομές που είναι ανταγωνιστικές προς εκείνες της «ελεύ¬ 
θερης αγοράς», θα ήταν χρήσιμο να επισημανθούν οι 
σχέσεις της νέο-βαπτιζόμενης αυτής μορφής γεωργίας με 
την καπιταλιστική οικονομία. Το ζητούμενο δεν είναι 
ωστόσο μία κενού νοήματος διαπίστωση της σχέσης 
μεταξύ της «βιολογικής» γεωργίας και της καπιταλιστικής 
αγοράς. Εκείνο που έχει σημασία είναι αν η υποταγή αυτή 
της «βιολογικής» γεωργίας στην «ελεύθερη» αγορά δεν 
αποτελεί παρά την ουσιαστική κατάργηση του οικολογι¬ 
κού της νοήματος που υποτίθεται ότι εμπεριέχει. 

Αναλυτικότερα: «ο στόχος της αυτάρκειας και της 
αυτονομίας είναι ίσως ο κυριότερος λόγος και ενδιαφέρον/ 
κίνητρο για κάποιον όταν σχεδιάζει και δουλεύει σε ένα 
βιολογικό σύστημα παραγωγής». Αυτό σημαίνει δίχως 
άλλο ότι ο πρώτος στόχος της «βιολογικής» γεωργίας 
πρέπει να είναι η μετατροπή της μονοκαλλιέργειας σε 
πολυκαλλιέργεια και η εσωτερική ανακύκλωση σε κάθε 
βιολογικό σύστημα παραγωγής. Όπως φαίνεται όμως από 
τα στατιστικά στοιχεία των οργανισμών ελέγχου και 
πιστοποίησης, το 90% περίπου των «βιολογικών» καλ¬ 
λιεργειών αποτελούν μονοκαλλιέργειες (ελαιόδεντρων. 

αμπελιών κλπ). Το γεγονός αυτό σε συνδυασμό με την 
πολιτική του Υπουργείου Γεωργίας να επιδοτεί μόνο όσα 
στρέμματα βρίσκονται κάτω από τον έλεγχο των «Επίση¬ 
μων Πιστοποιητικών Οργανισμών» όχι απλώς δεν προωθεί 
αλλά εμποδίζει την ανάπτυξη της πολυκαλλιέργειας και 
της εσωτερικής ανακύκλωσης στην «οι¬ 
κολογική» γεωργία. 

Το ρόλο του «καλοθελητή» στη σύνδε¬ 
ση των «οικολογικών» προϊόντων καλ¬ 
λιέργειας με την αγορά των ευροΓ-ηι&^εΙ 
και των καταστημάτων ειδών «υγιεινής 
διατροφής» δεν έχασαν την ευκαιρία να 
παίξουν με αρκετά κερδοφόρα αποτελέ¬ 
σματα για άλλη μια φορά κάποιοι «προ¬ 
οδευτικοί». Είναι εκείνοι που ίδρυσαν τους 
προαναφερόμενους οργανισμούς πιστοποί¬ 
ησης οικολογικών προϊόντων βασιζόμενοι 
σε έναν νόμο της Ευρωπαϊκής Ένωσης που 
«απαγορεύει στους παραγωγούς να πωλούν 
προϊόντα με την ένδειξη «βιολογικά» ή 
«οικολογικά» εάν δεν έχουν ελεγχθεί από 
οργανισμούς ελεγμένους από το κράτος». 

Έτσι λοιπόν, οι οργανισμοί αυτοί πληρώ¬ 
νονται αδρά από τους παραγωγούς προκει- 
μένου να ελέγχουν αν έχουν χρησιμοποι¬ 
ηθεί μόνο τα επιτρεπόμενα από τους 
υπαρκτούς κανονισμούς σκευάσματα στην 
παραγωγική διαδικασία και να πιστοποι¬ 
ήσουν την «οικολογικότητά» της. Ο έλεγ¬ 
χος αυτός γίνεται και είναι υποτίθεται 
αξιόπιστος με μία ή δύο το πολύ επισκέ¬ 
ψεις ενός υπαλλήλου οργανισμού πιστο¬ 
ποίησης σε κάθε αγρόκτημα οικολογικής 
καλλιέργειας το χρόνο. 

Με τον τρόπο αυτό, έχει οργανωθεί 
ουσιαστικά από τους οργανισμούς αυτούς 
«ένα δίκτυο προσωπικών-εμπορικών συμ¬ 
φερόντων, με το οποίο, μέσω του μονοπω¬ 
λίου της πιστοποίησης, οργανώνεται η 
μονοπώληση της οικολογικής παραγωγής 
και αγοράς, {περιοδικό "Ο Μίτος", τ.3) 

Ένα άλλο παράδοξο που υπάρχει δεν έχει να κάνει με 
τον έλεγχο των σκευασμάτων που χρησιμοποιούνται από 
τους βιοκαλλιεργητές, αλλά με τη φύση των ουσιών που 
χρησιμοποιούνται για την κατασκευή αυτών των «βιολο¬ 
γικών» φυτοφαρμάκων. Οι ουσίες που επιτρέπεται να 
2 () χρησιμοποιηθούν στη «βιολογική» γεωργία καθορίζονται 

- από έναν διεθνή κανονισμό, ο οποίος ανανεώνεται κάθε δύο 

χρόνια. Δεν είναι καθόλου τυχαίο ότι με την πάροδο των 
χρόνων, παρατηρείται ότι ουσίες που κάποτε απαγορεύο¬ 
νταν να χρησιμοποιηθούν, τώρα επιτρέπονται. 

Το γεγονός αυτό δίνει την ευκαιρία για την αντιμετώ¬ 
πιση των ασθενειών με ισχυρότερα φυτοφάρμακα σε 
περισσότερο εκτεταμένες στρεμματικές (μο- 
νο)καλλιέργειες, εμποδίζοντας έτσι με άλλον έναν τρόπο 


την ανάπτυξη της πολυκαλλιέργειας και εντάσσοντας τη 
«βιολογική» γεωργία στην ίδια λογική με αυτήν της 
συμβατικής γεωργίας, δηλαδή εκείνη της χρησιμοποίη¬ 
σης όλο και ισχυρότερων χημικών σκευασμάτων. Όλοι 
αυτοί οι κανονισμοί περιέχουν «προδιαγραφές παραγωγής 
κι ελέγχου απ’ τις οποίες άλλες βρίσκονται 
εκτός κάθε πραγματικότητας, άλλες, για 
διάφορους λόγους, είναι αδύνατον να εφαρ¬ 
μοστούν, πολλές είναι αόριστες, ενώ άλλες 
επιτρέπουν ανεξέλεγκτες εξαιρέσεις.» {Ο 
Μίτος, τ.3) 

Πολύ γενικά, λοιπόν, το κράτος και τα 
διακρατικά μορφώματα (π.χ. Ευρωπαϊκή 
Ένωση) και οργανισμοί (π.χ. ΙΡΟΑΜ) 
νομιμοποιούν και πριμοδοτούν ως «βιολο¬ 
γική» ή «οικολογική» γεωργία οποιαδήποτε 
ήπιας μορφής καλλιέργεια, της οποίας τα 
πάντα καθορίζονται από τη γραφειοκρατική 
και κερδοσκοπική εκμετάλλευση, επιχειρώ¬ 
ντας ταυτόχρονα να περιθωριοποιήσουν 
οποιαδήποτε ανάλογη καλλιεργητική διαδι¬ 
κασία, την οποία οι δημιουργοί της αρνού- 
νται να την εντάξουν κάτω από την επίβλε¬ 
ψη των μεσαζόντων, των εμπόρων και της 
γραφειοκρατίας. 

Εκτός όμως από τα όσα αναφέρθηκαν 
παραπάνω σχετικά με το κατά πόσο η 
«βιολογική» γεωργία χάνει το πραγματικό 
της νόημα όταν γίνεται ένα νεοεισηγμένο 
και πολλά υποσχόμενο γρανάζι στην 
«ελεύθερη» αγορά, δεν θα μπορούσε να μη 
γίνει εξίσου λόγος για της εργασιακές 
σχέσεις στα «οικολογικά» αγροκτήματα 
και για τις υψηλές τιμές των προϊόντων 
τους. 

Έχει υπολογιστεί ότι η οικολογική 
γεωργία χρειάζεται 12% περισσότερα εργα¬ 
τικά χέρια σε σχέση με τη συμβατική. Η 
αυξημένη αυτή ζήτηση εργατικών χεριών 
έχει να κάνει με την απουσία των ιδιαίτερα 
δραστικών χημικών φυτοφαρμάκων (οπότε 
πέφτει όπως είπαμε και παραπάνω το παραδοσιακό 
ξεχορτάριασμα με το χέρι, κλπ), με τις αυξημένες 
απαιτήσεις της πολυκαλλιέργειας καθώς και με τις 
ποικίλες απαιτήσεις εσωτερικής ανακύκλωσης στη λει¬ 
τουργία ενός «βιολογικού» αγροκτήματος. Η κάλυψη αυτή 
των αυξημένων αναγκών σε εργατικά χέρια μπορεί να γίνει 
με δύο τρόπους: είτε με μια ισότιμη συνεργατική δομή, 
όπου όλα τα μέλη της μοιράζονται τον κόπο της δουλειάς, 
είτε με τον θεμελιώδη καπιταλιστικό τρόπο της χρησιμο¬ 
ποίησης μαύρης εργασίας. Έτσι λοιπόν, σήμερα θα δούμε 
αρκετούς προοδευτικο-δημοκρατικο-οικολογικό-ψαγμέ- 
νους να διατηρούν ένα αρκετά επικερδές «οικολογικό» 
αγρόκτημα έχοντας στη δούλεψή τους ορισμένους κατά 
κανόνα, βέβαια μετανάστες με εξευτελιστικό ολοήμερο 

ωράριο εργασίας (ήλιο με ήλιο) και μεροκάματο. 

Το αυξημένο κόστος εργατικών χεριών και η μειωμένη 
παραγωγή κατά 10-30% περίπου σε σχέση με την 
αντίστοιχη μιας συμβατικής καλλιέργειας ανεβάζουν το 
κόστος των «οικολογικών» προϊόντων κατά 15-40% (σε 
σχέση πάντα με τα αντίστοιχα συμβατικά προϊόντα). Έτσι 
λοιπόν, η αυξημένη αυτή τιμή σε συνδυασμό με τον 
συγκεκριμένο τρόπο προώθησης των «οικολογικών» 
προϊόντων έχει δημιουργήσει «μια περιορισμένη κατανά¬ 
λωση πολυτέλειας με καλά κέρδη για τους μεσάζοντες, που 
εξυπηρετεί τις απαιτήσεις μιας ψευδοπροοδευτικής «ελίτ» 
και αφήνει τη μαζική παραγωγή τροφίμων όπως είναι 
δηλητηριασμένη και καταστροφική για το περιβάλλον». 
(Ο Μίτος, τ.3) 

Με άλλα λόγια, όπως μέχρι και πριν τρεις περίπου 
δεκαετίες εδώ αλλά και μέχρι σήμερα στον Τρίτο Κόσμο, 
οι φτωχοί προσπαθούν να ξεγελάσουν την πείνα τους και οι 
πλούσιοι τρώνε στρογγυλοκαθισμένοι, έτσι και στις 
«ανεπτυγμένες» καπιταλιστικές κοινωνίες, όπου υπάρχει 
κάποια τροφή για όλους, πρέπει να βρεθεί ένας τρόπος για 
να αναπαραχθεί ο ταξικός διαχωρισμός και στη σίτιση. Το 
σκοπό αυτό έρχεται να εξυπηρετήσει η παραγωγή 
«βιολογικών» προϊόντων από καλοστημένες επιχειρήσεις: 
υγιεινές τροφές για τους ματσωμένους και δηλητηριασμένα 
ή συντηρητικοποιημένα σκατά για το λαό. 

Βιοκαλλιέργειες και συνεργατισμός 

Τ ο πρωτεύον ζητούμενο, λοιπόν, μέσα από μία παρα¬ 
γωγική διαδικασία όπως η οικολογική γεωργία, δεν 
είναι μία «ευσεβής» αντιμετώπιση του περιβάλλοντος, αυτό 
το αφήνουμε στους εναλλακτικούς μπιζναδόρους, αλλά η 


δημιουργία των συνεργατικών εκείνων δομών που θα 
παραμερίσουν όσο το δυνατόν περισσότερα γνωρίσματα 
της καπιταλιστικής αγοράς. Ο λαός, είτε ζει στις πόλεις, 
είτε ζει στα χωριά, πρέπει να ανακτήσει την οργανική του 
σχέση με την τροφή του. Αυτό δεν μπορεί να γίνει παρά 
μέσα από την ανάκτηση της αρχέγονης σημασίας της 
λέξης «άρωμα», δηλαδή της μυρωδιάς του οργωμένου 
χώματος. Στον μικρό κήπο ενός αυτοδιαχειριζόμενου 
κτιρίου, στο εγκαταλελειμμένο οικόπεδο μιας γειτονιάς ή 
στα πλατώματα που περικλείουν ένα χωριό σκαρφαλωμένο 
σε μια πλαγιά, οι κάτοικοι μπορούν μέσα από τη 
συνεργασία και την αλληλοβοήθεια να παράγουν μέρος 
των αναγκαίων αγαθών για να ζήσουν, αποφεύγοντας έτσι 
να περνούν από τα ράφια των 8υρ^^-IηαΓ1^ει με τα 
καλογυαλισμένα σαν πλαστικά φυτικά προϊόντα. 

Ενώ σήμερα, «μια μηχανή που ονομάζεται αγορά 
αναλαμβάνει ζωτικές λειτουργίες που κανονικά θα έπρεπε 
να εκτελούνται από τις αμοιβαίες σχέσεις μεταξύ των 
ανθρώπων», η σύνδεση μεταξύ γεωργικών και βιοτεχνικών 
παραγωγικών διαδικασιών που βασίζονται στην αυτοδια¬ 
χείριση μπορεί να δημιουργήσει μια ανταγωνιστική προς 
την αγορά οικονομία. Η εναλλακτική αυτή οικονομία 
μπορεί ακόμα να ενδυναμωθεί από τη δικτύωση μεταξύ 
βιοκαλλιεργητικών παραγωγικών ομάδων, που ζουν στην 
ύπαιθρο, και ομάδων καταναλωτών, που ζουν στην πόλη. Η 
συνεργατική αυτή πρακτική έχει αναπτυχθεί με διάφορες 
μορφές κυρίως στον Καναδά, καθώς επίσης στην Ευρώπη 
και την Ιαπωνία. Με αυτόν τον τρόπο, αποφεύγεται η 
παρουσία μεσαζόντων, αντικαθίσταται ένας αυστηρά οικο¬ 
νομικός δεσμός με έναν ηθικό, και η διανομή έχει τη 
μορφή μιας αμοιβαίας συμπληρωματικότητας και όχι μιας 
απλής οικονομικής συναλλαγής. 

Ας μην ξεχνάμε πάλι ότι οι αναρχικές αντιλήψεις που 
για να έχουν αξία, πρέπει να μεταφράζονται σε κοινωνικές 
πρακτικές, οραματίζονται μια κοινωνία «που εκθέτει τον 
άνθρωπο στα ερεθίσματα τόσο της αγροτικής, όσο και της 
αστικής ζωής, στη φυσική δραστηριότητα και στη διανοη¬ 
τική δραστηριότητα, στη μη καταπιεσμένη-απωθημένη 
αισθησιακότητα και στην αυτοκατευθυνόμενη πνευματικό¬ 
τητα, στην κοινοτική-κοινοβιακή αλληλεγγύη και στην 
ατομική ανάπτυξη, στην περιφερειακή μοναδικότητα και 
στην παγκόσμια αδελφοσύνη, στην εξάλειψη του μόχθου 
και στην παραγωγή της βιοτεχνίας». 


Φώτης Κατέβας 



Υ.Γ. Κι ας μην ξεχνάμε και το άλλο: ότι το σύμβολο της 
βιοκαλλιέργειας, η πασχαλίτσα, έχει χρώμα κόκκινο- 
μαύρο. 

Τ ο βιβλίο του Ζ)ί§ιηυηΙ Βαυ- 
πιαηη: «Και πάλι μόνοι: Η 
ηθική μετά τη βεβαιότητα» 
που κυκλοφόρησε πριν λί¬ 
γους μήνες από τις εκδόσεις «Έρα¬ 
σμος» αποτελεί μια από τις πιο ενδια¬ 
φέρουσες προτάσεις σε ελληνική 
γλώσσα για όσους επιδιώκουν τη 
γνωριμία, ή την ανππαράθεση, με τις 
σύγχρονες εξελίξεις στο χώρο της 
ηθικής, κοινωνικής και πολιτικής 
θεωρίας. Κι αυτό γιατί μέσα σε 
εξήντα μόλις σελίδες μπορεί να παρα¬ 
κολουθήσει κανείς τις βασικές γραμ¬ 
μές των απόψεων του γνωστού πολω- 
νού στοχαστή, ο οποίος την τελευταία 
κυρίως δεκαετία έχει αναδειχτεί στο 
βασικότερο ίσως εκπρόσωπο κάποιων 
πολύ σύγχρονων φιλοσοφικών και 
κοινωνιολογικών τάσεων, με απήχη¬ 
ση εντός κι εκτός της ακαδημαϊκής 
κοινότητας.Το εν λόγω ευσύνοπτο 
κείμενο της ελληνικής μετάφρασης 
εντάσσεται στον κύκλο των πρόσφα¬ 
των μελετών του Βαυιηαηη, που ως 
πυρήνα τους έχουν ένα από τα τελευ¬ 
ταία μεγάλα έργα του, που εκδόθηκε 
το 1993 με τίτλο «Μεταμοντέρνα 
ηθική». Ελάχιστη πάντως είναι η 
σχέση της τοποθέτησης του συγγρα¬ 
φέα με το είδος εκείνο της ανέμελης 
αλαζονίας και αδιαφορίας που κατά 
κανόνα χαρακτηρίζει όσους επικα¬ 
λούνται την αμφιλεγόμενη έννοια του 
«μεταμοντέρνου». Στόχος του δεν 
είναι να ειρωνευτεί εξ αποστάσεως 
τον κόσμο του «μοντέρνου», πολύ 
περισσότερο δεν είναι να πανηγυρί¬ 
σει την έλευση μιας καινούριας, 
ελεύθερης εποχής. Το αντίθετο, με 
πρόθεση αμέριστα κριτική έρχεται 
να καταγγείλει την υπάρχουσα κοινω¬ 
νική πραγματικότητα, ακόμη και στη 
μεταμοντέρνα εκδοχή της, και ιδίως 
να την αφοπλίσει από τα όσα νομιμο¬ 
ποιητικά επιχειρήματα η ίδια επικα¬ 
λείται προς αυτοδικαιολόγηση. Από 
την άποψη αυτή ο Ζγ§ηιιιηΙ Βαιιιη&ηη, 
αν και «μεταμοντέρνος», εντάσσεται 
στη μαχητική διαφωτιστική παράδο¬ 


ση του αγώνα για την αλλαγή του 
κόσμου, για τούτο άλλωστε και εύλο¬ 
γα του απονεμήθηκε πέρσυ το βραβείο 
ΤΙιβοάοΓ Αάοπιο από την πόλη της 
Φρανκφούρτης. 

Σ το «Και πάλι μόνοι» ο ΒαυηίΕηη 
επιχειρεί να ανιχνεύσει τα κοι¬ 
νωνικά αίτια και χαρακτηριστικά της 
σύχρονης ηθικής πραγματικότητας, 
να αντικρούσει αρκετές από τις συνή¬ 
θεις ή εναλλακτικές σχετικές προτά¬ 
σεις που διατυπώνονται και να αντλή¬ 
σει κάποιους βασικούς πολιτικούς 
προσανατολισμούς οι οποίοι να αντα- 
ποκρίνονται στην υφή της παρούσας 
κατάστασης, σύμφωνα βέβαια με την 
διάγνοχτη του ίδιου για αυτήν. Στην 
Εισαγωγή της έκδοσης ο Κώστας 
Χατζηκυριακού (που μαζί με τη Ρίκα 
Μπενβενίστε είναι και υπεύθυνος για 
την ωραία μετάφραση) «δεν διστάζει 
να χαρακτηρίσει την πολιτική στά¬ 
ση» του Βαυιηαηη «αριστερή». Το τι 
μπορεί όμως να σημαίνει ο όρος αυτός 
σήμερα κάθε άλλο είναι παρά σαφές. 
Αναφέρεται τάχα στην προσύλωση σε 
μια σειρά από «αξίες» ανθρωπιστκού, 
ας πούμε, χαρακτήρα, έχει να κάνει με 
την επιδίωξη ενός σοσιαλιστικού 
μετασχηματισμού της κοινωνίας, υπο¬ 
νοεί εν γένει την όποια μετεξέλιξη της 
λογικής της επανάστασης ή των 
κινημάτων του παρελθόντος, ή μήπως 
κάποια άλλη από τις άπειρες σημα- 
σιολογικές παραλλαγές, λιγότερο ή 
περισσότερο σοβαρά εννοούμενες, 
μιας έννοιας που για πάρα πολλούς 
λόγους έχει αν μη τι άλλο καταστεί 
προβληματική και αδιευκρίνηστη; Αν 
κανείς λάβει υπ’ όψιν του την αιχμή 
της κριτικής του Βαυιηεηη στις τρέ¬ 
χουσες ηθικές αντιλήψεις και θεω¬ 
ρίες, όπως αυτή δηλώνεται από την 
αρχή σχεδόν του βιβλίου, τη θέση 
δηλαδή ότι η έννοια της ηθικής έχει 
ως τώρα ταυτιστεί θεωρητικά και 
πρακτικά με αυτήν του γενικού κανό¬ 
να, του νόμου και της τάξης, κάτι στο 
οποίο Βαυιη&ηη αποδίδει ολέθριες 
συνέπειες, τότε ο όρος «αριστερός» 


θα πρέπει να σχετίζεται πάνω απ’ όλα 
με την ευαισθησία έναντι του προβλή¬ 
ματος της εξουσίας, με την κριτική 
της υπακοής και της υποταγής, τόσο 
στο επίπεδο της θεμελίωσης του 
ηθικώς πράττειν όσο και στην κοινω¬ 
νική ζωή την ίδια. Με κύριο εχθρό τη 
λογική της πειθαρχίας, η θεωρία του 
Βαυηιαηη προβάλλει αρχικώς ως χα¬ 
ρακτηριστικά, αν και όχι εν τέλει 
κλασικά, αντιεξουσιαστική. Πόσο 
όμως σαφέστερος είναι αυτός ο προσ¬ 
διορισμός από εκείνον του «αριστε¬ 
ρού»; Η περίπτωση του Βαιιιηαηη 
είναι ενδεικτική για το ότι ακόμη και 
η έννοια του «αντί της εξουσίας» 
επιδέχεται τόσες πολλές εννοήσεις 
που απλή πρόταξη της γίνεται ελά¬ 
χιστα ικανοποίητική, ακόμη μάλιστα 
και παραπλανητική. Το ζήτημα είναι 
πώς ακριβώς κανείς την εννοεί· για 
αυτό όμως θα πρέπει να εξεταστεί το 
περιεχόμενο της τοποθέτησης του 
συγγραφέα κάπως αναλυτικότερα. 

Η πρώτη εντύπωση που αποκομί¬ 
ζει κανείς από την ανάγνωση 
του κειμένου είναι ότι, τουλάχιστον 
για όποιον έτσι κι αλλιώς κινείται με 
αντίστοιχη κριτική προδιάθεση, δεν 
υφίσταται θέμα διαφωνίας. Αναζητώ¬ 
ντας τις ιστορικές αιτίες και το 
κοινωνικό πλαίσιο της σύγχρονης 
ηθικής πραγματικότητας, ο Βαυιηαηη 
ανατρέχει στον τρόπο λειτουργίας της 
επιχείρησης και στη γραφειοκρατία, 
φαινόμενα ασφαλώς πολύ γνωστά και 
εξαντλητικά αναλυμένα από την επο¬ 
χή του λΥοόβΓ. Το ίδιο ισχύει και για 
τις συνδυαζόμενες με αυτά έννοιες του 
«διαδικαστικού» και «εργαλειακού» 
ορθολογισμού, που περιγράφουν αντί¬ 
στοιχα την τυποποίηση και μηχανο¬ 
ποίηση των λειτουργιών αλλά και 
κυρίως των σχέσεων μεταξύ των προ¬ 
σώπων. Για τον Βαυιηαηη, η κυριαρ¬ 
χία του αυτοματισμού συνεπάγεται τη 
μετατροπή όσων υπόκεινται σε αυτόν 
σε απλά ανδρείκελα. Στη βάση αυτή, 
η αρνητική αξιολόγηση της μοντέρ¬ 
νας κατάστασης εμφανίζεται θεμελιω- 

μένη η ίδια στο κατ’ εξοχήν μοντέρνο 
κριτήριο της αυτονομίας, που από την 
αυγή των νεότερων χρόνων προβάλ¬ 
λονταν ως αίτημα αποδέσμευσης από 
τον ασφυκτικό κλοιό των δεσμών της 
παράδοσης.Έτσι, ακόμη και όταν στη 
συνέχεια του κειμένου ο Βαυπίίΐηη 
αναδεικνύει ως καταδικαστέο τον 
αποσπασματικό, ασυνεχή χαρακτήρα 
της σύγχρονης ζωής, όταν με θλίψη 
καταφέρεται ενάντια στην κυριαρχία 
της ατομικιστικής ψευδαίσθησης της 
ελευθερίας και την ιδιώτευση, η σκέ¬ 
ψη του δεν διέπεται από τη νοσταλγία 
κάποιου χαμένου παρελθόντος. Στα¬ 
θερά προσανατολισμένος μένει στη 
μάχη του εναντίον της ηθικής του 
κανόνες απομυθοποιώντας την ιδεο¬ 
λογία εκέινη η οποία ξεχνά ότι η 
«ελευθερία κινήσεων», ο «απαράβα¬ 
τος ιδιωτικός χώρος» και η απολυτο¬ 
ποίηση των «ανοικτών επιλογών» 
αποτελούν μικρογραφία της εργαλεια- 
κής λογικής και του κανονιστικού 
χαρακτήρα των σχέσεων, όπως ήδη 
διαμορφώνονται από το σκληρό επι¬ 
χειρησιακό πνεύμα. «Η στρατηγική 
του "Χρειάζομαι χώρο" [...]», γρά- 
«.εξουδετερώνει πλευρές της αν¬ 
θρώπινης ύπαρξης που οι "εξουδετε- 
ρωτικοί" μηχανισμοί της γραφειοκρα¬ 
τίας και των επιχειρήσεων δεν θα 
μπορούσαν (ή δεν μπόρεσαν ή δεν 
επιθυμούσαν) να αγγίξουν». 

Τ ίποτα ωστόσο από αυτά (οσο- 
δήποτε χρήσιμο να επαναλαμβά¬ 
νονται και να εμβαθύνονται σε μια 
εποχή που η διάκριση του φιλελευθε¬ 
ρισμού από την ελευθερία ολοένα 
συσκοτίζεται) δεν συνιστά την πρω¬ 
τοτυπία της τοποθέτησης του Βαα- 
ιηαηη. Η ιδιαιτερότητά της έγκειται 
μάλλον στο γεγονός ότι η απόρριψη 
της ηθικής κανονιστικότητας ή η 
καταδίκη αυτού που ο ίδιος ονομάζει 
«ηθική κατάντια» δεν συνδυάζονται 
με μια υποψία έναντι του καταπιεστι¬ 
κού χαρακτήρα της ηθικής δέσμευσης 
γενικά,, αλλά, εντελώς αντίθετα συ- 
ναρτώνται με την υποστήριξη μιας 
προσωπικής ηθικής στην οποία αντι- 
διαστέλλεται η εξωγενής πειθαρ- 
χία.Με αυτόν όμως τον τρόπο, όσο 
περισσότερο τονίζει ο Βαιιιη&ηη το 
δράμα της υποταγής του συγκεκριμέ¬ 


νου και διαφορετικού κάθε φορά 
προσώπου στη βία του γενικού, τόσο 
αφήνει ανεξέλεγκτη, και μάλιστα 
επικροτεί, τη λογική της προσωπικής 
αυτοπειθάρχησης, της συνέπειας, της 
αυτοθυσίας, της ηθικής ταυτότητας. Η 
κομβική φράση: «κανείς άλλος εκτός 
από το ηθικό υποκείμενο δεν μπορεί 
να είναι υπεύθυνος για τη δική του 
ηθική ευθύνη» από τη μια υπερασπί¬ 
ζεται την αυτονομία του ατόμου 
έναντι των απρόσωπων μηχανισμών, 
από την άλλη όμως, και στο βαθμό 
που η έννοια της αυτονομίας περιορί¬ 
ζεται στο ηθικό της σκέλος, καταδι¬ 
κάζει το άτομο σε μια ατελεύτητη 
τροχιά ενοχής, θεολογικών οπωσδή¬ 
ποτε αποχρώσεων. Στο τέλος περίπου 
του κειμένου διαβάζουμε: «Η ηθική 
ζωή είναι ζωή διαρκούς αβεβαιότητας 
και απαιτείται πολύ μεγάλη δύναμη, 
ανθεκτικότητα και ικανότητα να αντι¬ 
στέκεται κανείς στις πιέσεις για να 
είναι ηθικός.[...] μπορούμε να αναγνω¬ 
ρίσουμε ένα ηθικό πρόσωπο από το 
ότι ποτέ δεν ικανοποιείται από την 
ηθική του παρουσία και κατατρώγεται 
από την υποψία ότι δεν ήταν αρκού¬ 
ντως ηθικό». Αυτή είναι η μεταμο¬ 
ντέρνα εκδοχή της πάλης του καλού 
με το κακό. 

Δ εν υπάρχει ασφαλώς αμφιβολία 
ότι η υποκριτική κάλυψη πίσω 
από το δεδομένο των ισχυόντων κα¬ 
νόνων ή, αντίστροφα, πίσω από την 
εύκολη ειρωνία αφηρημένα κάθε ηθι¬ 
κής δεν προσφέρουν καλύτερη λύση. 
Ωστόσο, αυτό δεν σημαίνει ότι η 
πρόταση του Βαυιηαηη για προσωπι¬ 
κό ηθικό αγώνα μπορεί να καυχιέται 
ως υπέρβαση των μοντέρνων αδιεξό¬ 
δων, έστω και σε αυτόν καθ’ αυτόν τον 
τομέα της ηθικής. Ακόμη κι αυτή η 
παραδοσιακότατη αντίληψη περί κα¬ 
θολικά δεσμευτικών ηθικών κανόνων, 
πλάι στην απολυταρχική της διάστα¬ 
ση, εγείρει την εύλογη απαίτηση για 
ένα συγκεκριμένο περιεχόμενο του 
ηθικού δεόντος, ενώ ο Βαυιτιαπη μένει 
παγιδευμένος σε έναν ανείπωτο φορ¬ 
μαλισμό όπου το μόνο κριτήριο είναι 
ο προσωπικός αγώνας για ηθική 
ταυτότητα, χωρίς να μπορεί να προσ¬ 
διοριστεί σε τι συνίσταται η ταυτότη¬ 
τα αυτή. Η «ηθική ευθύνη» δεν είναι 


μόνο όπως προτάσσει ο συγγραφέας 
«άνευ όρων» και «άνευ ορίων» αλλά 
και «άνευ περιεχομένου». Το να μιλά 
κανείς για «στράτευση» αντί της 
«απεμίιλοκής» και «ευθύνη» αντί 
«αδιαφορίας» δεν έχει κανένα νόημα 
όταν δεν λέγεται ευθύνη και στράτευ¬ 
ση πώς, με ποιον και σε τι. Μπορεί 
φράσεις όπως «να τηρείς ηθική στάση 
σημαίνει να αναλαμβάνεις την ευθύνη 
για τον Αλλον [...] κι αυτό[...] δεν 
εξαρτάται από το τι κάνει ο Άλλος, 
από το αν αξίζει τη φροντίδα σου,αν 
σου ανταποδίδει τα ίσα» να ακούγο- 
νται ανακουφιστικά καλοπροαίρετες 
και ελκυστικά γαλήνιες· το θέμα όμως 
είναι ότι Αλλος με άλφα κεφαλαίο δεν 
υπάρχει ούτε πρόκειται να υπάρξει 
ποτέ, παρά μόνοι πολλοί μικροί και 
πεζά υλικοί άλλοι, που ως περιορισμέ¬ 
να όντα έχουν ανάγκη από πολύ 
συγκεκριμένα πράγματα που σπάνια 
ως τώρα έρχονται σε συμφωνία μεταξύ 
τους. Άλλος είναι ο πρόεδρος των 
Η.Π.Α., άλλος είναι και ο άστεγος, 
και το τι κάνει ή δεν κάνει ο καθένας 
από τους δυο είναι μάλλον σημαντικό 
για τον προσδιορισμό της ηθικής 
στάσης μας, όπως φυσικά και χιλιά¬ 
δες άλλοι ατομικοί, κοινωνικοί και 
ιστορικοί παράγοντες που η ηθική 
παρακμιολογία αφήνει με χριστιανική 
ανωτερότητα απ’ έξω. Όπως επίσης, 
αλλός εαυτός είναι αυτός του υπουρ¬ 
γού αμύνης μιας χώρας κι άλλος 
εκείνος αυτού που περιμένει τους 
βομβαρδισμούς στο καταφύγιο· ο με¬ 
ταμοντέρνος όμως ηθικός φιλόσοφος 
κατασκευάζει, χωρίς βεβαίως την 
πρόθεσή του, ένα κοινό τύπο και για 
τους δύο στο όνομα του δεδομένου 
αλλά και της αξίας της αβεβαιότητας 
και του πλουραλισμού.«Φαίνεται», 
λέει ο Βαυιηαηη, «ότι σήμερα χρεια¬ 
ζόμαστε ένα εντελώς καινούριο είδος 
ηθικής». Καμιά αντίρρηση, μολονότι 
δεν είναι αυτονόητο ούτε ότι πρωτί- 
στως είναι κάποια ηθική αυτό που 
χρειαζόμαστε, ούτε βεβαίως αν η 
ηθική είναι κάτι που κατασκευάζεται 
με την απόφασή μας να είμαστε 
ηθικοί. Το καίριο ωστόσο ερώτημα 
είναι ποιοι είμαστε εμείς που τη 
χρειαζόμαστε, και η απάντηση «οι 
άνδρες και οι γυναίκες»,έκφραση που 



κατά κόρον συναντάμε στις σελίδες 
του κειμένου (όπως και σε κάθε 
επίδειξη συμμόρφωσης στο οοττεοί), 
είναι απολύτως ταυτολογική. 

Ε δώ δεν είναι δυνατόν να επιχει- 
ρήθει μια αναλυτικότερη και 
βαθύτερη προσέγγιση της ηθικής 
φιλοσοφίας του ΒευπίΕηη, η οποία, 
όπως ρητά δηλώνεται, ακολουθεί 
πιστά το δρόμο της υπαρξιακής-θε- 
ολογικής σκέψης του ίενίπΕβ. Μπο¬ 
ρεί ωστόσο να ξαναθυμηθεί κανείς το 
ερώτημα που τέθηκε από την αρχή 
σχετικά με την ακριβή σημασία του 
όρου «αριστερός» ή «αντιεξουσια- 
στής». Η ουσιαστική άλλωστε αιχμή 
του βιβλίου του ΒαυηίΕηη είναι η 
απόπειρα πολιτικής αξιοποίησης των 
ηθικοφιλοσοφικών στοχασμών του. 
Δυστυχώς πολύ μικρό μέρος της 
ανάλυσης είναι αφιερωμένο σε αυτό 
ακριβώς το ζήτημα, κι αυτό δεν είναι 
ίσως τυχαίο αν αναλογιστεί κανείς τις 
δυσκολίες που συνεπάγεται το εγχεί¬ 
ρημα. Το βασικό επιχείρημα του 
ΒευιηΕηη είναι εδώ ότι το πρότυπο 
«το κράτος εναντίον του ατόμου», ή 
αντιστρόφως, είναι πλέον ξεπερασμέ¬ 
νο και ότι ζητούμενο είναι η· επιδίωξη 
μιας κοινωνικής συνύπαρξης όπου οι 
προσωπικές διαφορές και η απουσία 
αντικειμενικού καθολικού κριτηρίου 
θα θεραπέυεται από την ίδια την 
ανάπτυξη των απολύτως προσωπικών 
ταυτοτήτων και την υπεύθυνη συλλο¬ 
γική συμμετοχή στο δημόσιο βίο 
σύμφωνα με το πρότυπο της αρχάιας 
πόλεως, «εκεί όπου συναντούμε ο ένας 
τον άλλον ως ίσοι, ενώ αναγνωρίζου¬ 
με τις διαφορές μας και μεριμνούμε 
για τη διατήρηση της διαφοράς ως 
σκοπού της συνάντησής μας». Ή, 
όπως θα έγραφε ο Τενίηπε, «η ισότη¬ 
τα παράγεται εκεί όπου το Άλλο 
διατάσσει το Ίδιο και αποκαλύπτεται 
μέσα στην ευθύνη». Η αρμονία όμως 
της ισότητας μέσα στη διαφορά ως 
κατευθυντήριος άξονας της πολιτικής 
όχι μόνο χάνει το νόημά της όταν 
απουσιάζουν παντελώς οι όροι της 
επίτευξής της , όχι μόνο αφήνει 
ανεξήγητη την ίδια τη διαφορά ως 
γεγονός, παρουσιάζοντας την ιστορι¬ 
κή ως οντολογική συνθήκη, άλλα και 
με τη γοητεία του ιδεώδους κάνει την 
ίδια την υπάρχουσα ανισότητα και 



ολέθρια ομοιομορφία να φαντάζει σαν 
κακό όνειρο από το οποίο θα μας 
εγείρει το ξυπνητήρι του ηθικού 
σθένους. 

0 «αντιεξουσιασμός» του Βαυ- 
πίΕπη τείνει έτσι να σημαίνει 
τη σύλληψη της πραγματικής παρού¬ 
σας εξουσίας ως ανύπαρκτης. Και για 
αυτόν ακριβώς το λόγο, όχι απλά δεν 
αποφεύγει το απλό ηθικό ιδεώδες, 
αλλά μεταφέρει και έννοιες που θα 
έιχαν νόημα μόνο στα πλάισια του 
ιδεώδους . αυτού στο πολιτικό μας 
παρόν.Έστω κι αν με αισθήματα 
αμεσοδημοκρατικά ασπάζεται κανείς 
το όραμα μιας τέτοιας αρμονικής 
πόλεως (που περιέργως έχει εξαφανι¬ 
στεί εδώ και μερικές χιλιάδες χρόνια, 
ενώ ως γνωστόν όταν και στο μέτρο 
που υπήρξε ανεχόταν τον υποβιβασμό 
της πλειοψηφίας στη δουλεία), είναι 
αδιανόητο να προτείνει ότι στο παρόν 
πλαίσιο μπορεί κανείς να σκέφτεται 
και να πράττει σαν πολίτης. Τίνος 
κράτους και σε ποια φάση της ιστο¬ 
ρίας του; Αντί τέτοιων στοιχειωδών 
ερωτημάτων η λογική του ΒειιηίΕηιι, η 
ίδια αυτή αξιέπαινη λογική της κατα¬ 
δίκης της νομιμοφροσύνης, τον οδη¬ 
γεί σε χαρακτηριστικά ακίνδυνες για 
τη νομική τάξη φορολογικές μέριμνες 
(«είναι απολύτως φυσικό ο φορολο¬ 
γούμενος να θέλει να πληρώσει λιγό- 
τερους φόρους. [...] Το αποτέλεσμα 
βεβαίως είναι να παίρνει τον κατήφο¬ 
ρο η ποιότητα των υπηρεσιών που 
παρέχονται συλλογικά», καθώς και σε 
παράξενες απαιτήσεις συνέπειας από 
τους κυβερνώντες («τετοιες κυβερνή¬ 
σεις ενεργούν κατά τρόπο ώστε τίποτα 
να μην μπορεί να θεωρηθεί διαρκές, 
αξιόπιστο και προβλέψιμο». Ενώπιον 
των απαιτήσεων ευθύνης άτομα και 
κράτη εμφανίζονται εξίσου ως ηθικές 
ταυτότητες. 

Τ α παραπάνω κριτικά σχόλια στη 
θέση του ΒαιιιηΕηη δεν αποσκο¬ 
πούν βεβαίως στο να ακυρώσουν ούτε 


τη σημασία της θεωρητικής του 
προσπάθειας, ούτε το ενδιαφέρον του 
βιβλίου του. Ισχυρή είναι τόσο η 
κριτική του σε πάμπολλες όψεις της 
σύγρονης ζωής, όσο και η προσοχή 
που' επιδεικνύει όταν αποφεύγει το 
γνωστό αντίδοτο της «γνήσιας κοινό¬ 
τητας» ενάντια στη διαφθορά του 
σύγχρονου κόσμου (σε πείσμα της 
γραφικής φιγούρας του γαλατά που 
κάνει την εμφάνισή της στο κείμενο 
της εισαγωγής στην ελληνική έκδο¬ 
ση). Ούτε βεβαίως μπορεί να αγνοηθεί 
η γενικότερη συνεισφορά του συγγρα¬ 
φέα στον προβληματισμό γύρω από 
τις νεότερες μορφές βαρβαρότητας 
και ειδικά αυτήν του Ολοκαυτώμα¬ 
τος. Οι αδυναμίες ωστόσο των ηθικών 
του προτάσεων και της πολιτικής τους 
προέκτασης μπορούν να φανούν χρή¬ 
σιμες σε μια αντίστροφη κατεύθυνση. 
Αξίζει, δηλαδή, να προβληματιστεί 
κανείς μήπως η ίδια η λογική της 
πόλεως και η υπερβάλλουσα έμφαση 
στην αρμονία ανάγονται τελικά σε 
ηθικές αντιλήψεις του τύπου των 
μονοθεϊστικών διακηρύξεων του Εενί- 
ηΕ8 και της ευθυνολογίας του Βευ- 
ιπΕπη, ο οποίος, όση περισσότερη 
ανοχή επιδεικνύει έναντι του μεταμο¬ 
ντέρνου πλουραλισμού και της ατομι¬ 
κότητας, τόσο περισσότερο πλησιάζει 
στο περιεχόμενο και τη ρητορεία τον 
κήρυκα της παράδοσης που αυταρχι¬ 
κά ορίζει: «η ζωή δεν πρέπει να είναι 
έτσι». «Θα μπορούσαμε να δούμε ο 
ένας τον άλλο όχι ως εμπόδιο, αλλά 
ως προϋπόθεση της ευημερίας μας», 
«ακόμη κι αν το πνέυμα είναι πρόθυ¬ 
μο, η σάρκα μπορεί να είναι ασθενής», 
«τώρα τρέμουμε μέσα στην έρημο του 
μηδενισμού» - δεν χρειάζεται να είναι 
κανείς νιτσεϊκός για να τον πνίγει η 
απέχθεια στο άκουσμα τέτοιων ανια¬ 
ρών κηρυγμάτων. Ούτε ρομαντικός 
για να επαναφέρει το ερώτημα: «ου¬ 
τοπία της ευθύνη9> ή της «αθωότη¬ 
τας», πολιτική της «αγάπης» ή του 
«μίσους»; Αλλά η διαλεύκανση και 
σοβαρή συζήτηση τέτοιων προβλημά¬ 
των περνά υποχρεωτικά από τη μέλετη 
και προσπαθειών όπως του ΒαυπίΕΐιη, 
και η ανάγκη της κριτικής αντιπαρά¬ 
θεσης είναι ήδη πολύ ικανός λόγος 
για την ανάγνωση του βιβλίου. 

Γιώργος Σαγκριώτης 


